Šiaulių miesto savivaldybės

2018‒2020 metų strateginio

veiklos plano

10 priedas

# ŠIAULIŲ MIESTO SAVIVALDYBĖS 2018–2020 METŲ VEIKLOS PLANO 2018 METŲ SOCIALINĖS PARAMOS ĮGYVENDINIMO PROGRAMOS (NR. 10) APRAŠYMAS

|  |  |  |  |  |
| --- | --- | --- | --- | --- |
| **Biudžetiniai metai** | 2018 metai | | | |
| **Asignavimų valdytojas** | Šiaulių miesto savivaldybės administracija | **Kodas** | 188771865 | |
| Savivaldybės administracijos Socialinių paslaugų skyrius | **Kodas** | 08 | |
| Savivaldybės administracijos Socialinių išmokų ir kompensacijų skyrius | **Kodas** | 09 | |
| Šiaulių miesto savivaldybės globos namai | **Kodas** | 191847892 | |
| Šiaulių miesto savivaldybės vaikų globos namai | **Kodas** | 191015237 | |
|  | Šiaulių miesto savivaldybės socialinių paslaugų centras | **Kodas** | 145746984 | |
| **Programos pavadinimas** | Socialinės paramos įgyvendinimo programa | **Kodas** | 10 | |
| **Programos parengimo (tęsimo) argumentai** | Programa tęstinė ir parengta siekiant sudaryti sąlygas asmeniui (šeimai) ugdyti ar stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, taip pat padėti įveikti socialinę atskirtį.  Socialinės paslaugos teikiamos siekiant užkirsti kelią asmens, šeimos, bendruomenės socialinėms problemoms kilti, taip pat visuomenės socialiniam saugumui užtikrinti.  Realizuojamos Lietuvos Respublikos vietos savivaldos įstatymu nustatytos:  1) *savarankiškosios savivaldybių funkcijos*: socialinių paslaugų planavimas ir teikimas, socialinių paslaugų įstaigų steigimas, išlaikymas ir bendradarbiavimas su nevyriausybinėmis organizacijomis; sąlygų savivaldybės teritorijoje gyvenančių neįgaliųjų socialiniam integravimui į bendruomenę sudarymas; savivaldybės socialinio būsto fondo sudarymas ir jo remontas, socialinio būsto nuoma; socialinės pašalpos ir kompensacijų, nustatytų Lietuvos Respublikos piniginės socialinės paramos nepasiturintiems gyventojams įstatyme, teikimas; dalyvavimas vykdant vaiko teisių apsaugą,  prevencinės pagalbos vaikui ir šeimai organizavimo užtikrinimas, socialinių, švietimo, sveikatos priežiūros įstaigų bei kitų įstaigų teikiamų paslaugų koordinavimas;  2) *valstybinės (perduotos savivaldybėms) funkcijos*: socialinių išmokų ir kompensacijų (šildymo išlaidų, išlaidų šaltam ir karštam vandeniui ir kt.) skaičiavimas ir mokėjimas; dalyvavimas rengiant ir įgyvendinant gyventojų užimtumo programas; socialinės globos teikimo asmenims su sunkia negalia užtikrinimas; neveiksnių asmenų būklės peržiūrėjimo užtikrinimas, kitos įstatymų perduotos funkcijos. | | | |
| **Ilgalaikis prioritetas (pagal ŠSPP)** | Atviras – Aktyvi, kūrybinga ir atsakinga bendruomenė | **Kodas** | 1 | |
| **Šia programa įgyvendinamas savivaldybės strateginis tikslas** | Užtikrinti visuomenės poreikius tenkinančių švietimo, kultūros, sporto, sveikatos ir socialinių paslaugų kokybę ir įvairovę | **Kodas** | 01 | |
| **Programos tikslas** | Įgyvendinti socialinės apsaugos sistemą, mažinančią socialinę atskirtį ir užtikrinančią pažeidžiamų gyventojų grupių socialinę integraciją | **Kodas** | 01 | |
| **Tikslo įgyvendinimo aprašymas.**  Įgyvendinant šį tikslą siekiama užtikrinti kokybiškų socialinių paslaugų teikimą Šiaulių miesto gyventojams, kompetentingai ir tikslingai teikti piniginę socialinę paramą. Tikslas įgyvendinamas organizuojant ir finansuojant socialines paslaugas teikiančias savivaldybės biudžetines įstaigas arba finansuojant socialines paslaugas, vykdant socialinių paslaugų programas, arba socialines paslaugas savo teritorijos gyventojams perkant viešuosius pirkimus reglamentuojančių teisės aktų nustatyta tvarka. Įgyvendinama būsto pritaikymo neįgaliesiems programa, vykdomas socialinės reabilitacijos paslaugų neįgaliesiems bendruomenėje projektų finansavimas ir jų vykdymo kontrolė, organizuojamas, koordinuojamas ir kontroliuojamas socialinių išmokų skaičiavimas ir mokėjimas. Tikslui įgyvendinti vykdomi šie uždaviniai:  ***01uždavinys. Mažinti pažeidžiamų gyventojų grupių socialinę atskirtį.***  Teikiančias trumpalaikę ar ilgalaikę socialinę globą socialinės globos įstaigas, kurias Savivaldybės nustatyta tvarka pasirenka pats socialinės globos gavėjas (globėjas, rūpintojas, kiti teisėti asmens atstovai), ar socialinės globos įstaigas, kurias globėjais (rūpintojais) įstatymų nustatyta tvarka paskiria teismas, Savivaldybė finansuoja tiesiogiai, sudarydama sutartis dėl asmeniui teikiamos trumpalaikės ar ilgalaikės socialinės globos išlaidų finansavimo socialinės globos įstaigai. Savivaldybė nustato maksimalų trumpalaikės ar ilgalaikės socialinės globos išlaidų finansavimo savo teritorijos gyventojams dydį. Konkrečiam asmeniui teikiamos trumpalaikės ar ilgalaikės socialinės globos išlaidų finansavimo dydis priklauso nuo asmens finansinių galimybių mokėti už socialines paslaugas. Savivaldybės administracija yra sudariusi socialinės globos finansavimo sutartis su 24 socialinę globą teikiančiomis įstaigomis dėl senyvo amžiaus asmenims, asmenims su negalia ir sunkia negalia teikiamos trumpalaikės ar ilgalaikės socialinės globos. Dienos socialinė globa teikiama Šiaulių miesto savivaldybės globos namų dienos globos padalinyje „Goda“, Šiaulių miesto sutrikusio vystymosi kūdikių namuose ir Šiaulių miesto specialiojo ugdymo centre.  Savivaldybės nustatyta tvarka, vienkartinė pašalpa skiriama siekiant padėti asmeniui (šeimai), atsidūrusiam sunkioje materialinėje padėtyje, susidariusioje dėl įvykusios nelaimės, asmens sveikatos sutrikimų, kai nepakanka valstybės teikiamos socialinės paramos ir kai asmuo (šeima) yra išnaudojęs visas kitų pajamų gavimo galimybes, artimųjų ar bendruomenės paramą. Vienkartinės pašalpos neužtikrina ilgalaikio ekonominio ir socialinio saugumo, o tik padeda asmeniui (šeimai) išgyventi sunkioje situacijoje.  Savivaldybė, įgyvendindama Lietuvos Respublikos užimtumo įstatymą rengia ir įgyvendina Užimtumo didinimo programą, kurios uždavinys – sukurti laikinas darbo vietas, į kurias būtų įdarbinti bedarbiai, ir jiems sudarytos galimybės integruotis į darbo rinką, įgyti ir (ar) išsaugoti darbinius ar profesinius įgūdžius.  ***02 uždavinys. Didinti socialinių paslaugų prieinamumą.*** Siekiantsocialinių paslaugų prieinamumo išplėtotas socialinių paslaugų teikimo tinklas – 3 biudžetinės įstaigos, teikiančios per 17 rūšių socialinių paslaugų.  ***Šiaulių miesto savivaldybės socialinių paslaugų centras*** (toliau – Centras) teikia bendrąsias socialines paslaugas (konsultavimo, tarpininkavimo ir atstovavimo, maitinimo organizavimo, aprūpinimo būtiniausiais drabužiais ir avalyne, transporto organizavimo, sociokultūrines, asmeninės higienos ir priežiūros organizavimo, kitas bendrąsias), socialinės priežiūros paslaugas (pagalba į namus, socialinių įgūdžių ugdymas ir palaikymas, laikinas apnakvindinimas, psichosocialinė pagalba, apgyvendinimo nakvynės namuose ir krizių centruose, nustato asmenų (šeimos) socialinių paslaugų poreikį. Organizuoja būsto ir aplinkos pritaikymo asmenų su negalia poreikiams programas, organizuoja ir (ar) aprūpina asmenis su negalia techninės pagalbos priemonėmis. Centras teikia socialinės priežiūros paslaugas socialinės rizikos šeimoms, organizuoja ir teikia kompleksines paslaugas šeimoms, teikia globėjų (rūpintojų) ir įtėvių paieškos, rengimo, atrankos, konsultavimo ir pagalbos jiems paslaugas, vykdo budinčių globotojų paiešką, atranką ir parengimą, užtikrina, kad budintis globotojas nuolat tobulintų savo profesinę kompetenciją, užtikrina reikiamos pagalbos budinčiam globotojui teikimą, ir užtikrina, kad ši pagalba būtų teikiama laiku ir kokybiškai; kartu su budinčiu globotoju užtikrina švietimo pagalbos, sveikatos priežiūros ar kitų paslaugų teikimą budinčių globotojų prižiūrimiems vaikams. Asmens namuose teikiamos integralios pagalbos (socialinės globos ir slaugos) paslaugos. Centre veikia vaikų dienos centras, kuris teikia dienos socialinės priežiūros ir ugdymo paslaugas vaikui ir jo šeimos nariams, gina vaiko teises, padeda vaikui adaptuotis šeimoje bei visuomenėje.  ***Šiaulių miesto savivaldybės vaikų globos namuose*** (toliau – Vaikų globos namai) teikiama socialinė globa (rūpyba) vaikams nuo gimimo iki 18 metų, o jei vaikas mokosi pagal bendrojo lavinimo, profesinio ugdymo ar specialiųjų ugdymosi poreikių užtikrinimą garantuojančias programas iki 21 metų, užtikrinama globojamam (rūpinamam) ir laikinai Vaikų globos namuose apgyvendinamam vaikui globos (rūpybos), ugdymo (mokymo, lavinimo ir auklėjimo), socialinės paslaugos, sudaromos kitos jam tinkamos sąlygos ir palaikoma aplinka, kurioje jis galėtų saugiai augti, vystytis, tobulėti ir pasiruoštų savarankiškam gyvenimui visuomenėje. Vaikų globos namai teikia socialinės priežiūros paslaugas socialinės rizikos šeimoms, organizuoja ir teikia kompleksines paslaugas šeimoms, vykdo Globoscentro funkcijas.  ***Šiaulių miesto savivaldybės globos namai*** (toliau –Globos namai) teikia bendro profilio ilgalaikės ir trumpalaikės socialinės globos paslaugas senyvo amžiaus asmenims ir suaugusiems asmenims su sunkia negalia, teikia dienos socialinės globos paslaugas senyvo amžiaus ir asmenims su negalia asmens namuose ir institucijoje, teikia socialinės priežiūros (apgyvendinimo savarankiško gyvenimo namuose) paslaugas senyvo amžiaus asmenims ir suaugusiems asmenims, turintiems proto ir psichinę negalią. Globos namuose teikiamos trumpalaikės socialinės globos paslaugas (apsaugoto būsto) paslaugos asmenims su negalia, asmenims, sulaukusiems pilnametystės po institucinės vaiko socialinės globos, neturintiems gyvenamosios vietos ar laikinai negalintiems ja naudotis. Asmens namuose teikiamos integralios pagalbos (socialinės globos ir slaugos) paslaugos vaikams su negalia, senyvo amžiaus asmenims ir suaugusiems asmenims su negalia.  ***Įgyvendinant Būsto pritaikymo neįgaliesiems programą*** organizuojamas būsto ir aplinkos pritaikymas neįgaliems asmenims, turintiems judėjimo ir apsitarnavimo funkcijų sutrikimų.  ***Įgyvendinti projektą „Integrali pagalba į namus Šiaulių mieste“*** (toliau – Projektas). Projekto metu teikiama integrali pagalba (socialinė globa ir slauga) asmens namuose. Paslaugos teikiamos vaikams, senyvo amžiaus asmenims ir suaugusiems asmenims su sunkia negalia. Asmeniui teikiama kompleksinė, nuolatinės specialistų priežiūros reikalaujanti pagalba dienos metu asmens namuose. Projekto tikslas – sukurti ir plėtoti kokybišką integralią pagalbą (socialinės globos ir slaugos) namuose asmenims bei konsultuoti šeimos narius, padėti suaugusiems šeimos nariams, prižiūrintiems savo artimuosius, derinti šeimos ir darbo įsipareigojimus, įtraukti bendruomenę bei savanorius. Paslaugą teikia 3 komandos – Šiaulių miesto savivaldybės socialinių paslaugų centras, Šiaulių miesto savivaldybės globos namai ir nevyriausybinė organizacija Šiaulių vyskupijos Caritas.  ***Didinti socialinių paslaugų prieinamumą.***  Savivaldybė siekdamas tenkinti gyventojų poreikius ir efektyviai naudoti biudžeto lėšas viešuosius pirkimus reglamentuojančių teisės aktų nustatyta tvarka perka socialines paslaugas:  Labdaros ir paramos fondo SOS vaikų kaimų Lietuvoje draugija teikia socialinės priežiūros paslaugas socialinės rizikos šeimoms.  VšĮ Motinos Teresės šeimų namai teikia kompleksines pagalbos paslaugas krizinės motinystės atvejais. Šeimų namai globoja pavienius asmenis bei šeimas, kuriose nors vienas iš tėvų arba abu tėvai yra augę globos namuose, turi negalią, priklauso socialinės rizikos grupei, gauna mažas pajamas.  Savivaldybė kartu su atrankos būdu pasirinkta organizacija partnere labdaros ir paramos fondu „Maisto bankas“ įgyvendina Europos pagalbos labiausiai skurstantiems asmenims fondo lėšomis finansuojamą projektą, ir teikia paramą maisto produktais ir (ar) būtinojo vartojimo prekių labiausiai skurstantiems Šiaulių miesto gyventojams.  Nuo 2016 m. sausio 1 dienos įsigaliojo naujos redakcijos Civilinio proceso kodekso ir Civilinio kodekso pakeitimai, kuriuose įteisinama asmens neveiksnumo ribojimo instituto teisinio reguliavimo reforma. Vadovaujantis Civilinio proceso kodekso 465 straipsniu, Lietuvos Respublikos socialinės apsaugos ir darbo ministras 2015 m. gruodžio 10 d. įsakymu Nr. A1-742 patvirtino Asmens gebėjimo pasirūpinti savimi ir priimti kasdienius sprendimus tvarkos aprašą kuriame nustatė socialinio darbuotojo, kaip išvados apie asmenį, kurį prašoma pripažinti neveiksniu tam tikroje srityje, rengėjo procedūros. Už išvados parengimą socialiniam darbuotojui mokama pagal Savivaldybės tarybos patvirtintą kainą.  ***Įgyvendinti projektą „Kompleksinės paslaugos šeimai Šiaulių miesto savivaldybei“*** (toliau–Projektas). Projekto tikslas – kompleksinių paslaugų šeimai teikimas, kartu vykdant prevencinę veiklą ir siekiant įgalinti asmenį įveikti iškilusias problemas. Projekte numatytas veiklas vykdo partneriai – VšĮ Šiaurės Lietuvos kolegija ir VšĮ Socialinių inovacijų centras. Abu partneriai įkūrė Bendruomeninius šeimos namus centrinėje ir pietinėje miesto dalyje, taip užtikrindami kompleksinių paslaugų teikimą kuo arčiau gyvenamosios vietos. Projekto įgyvendinimo metu paslaugos: pozityvios tėvystės mokymai, individualios konsultacijos susiduriantiems su sunkumais auginant vaikus, smurtą patyrusiems asmenims, smurtinio elgesio asmenų šeimos nariams, grupiniai pozityvios tėvystės užsiėmimai, atvejo vadybos paslauga, šeimos terapija, sveikos gyvensenos įgūdžių ugdymas ir priklausomybių prevencija, šeimų mokyklėlė, bendravimo įgūdžių mokymai poroms, mediacija, vaikų priežiūros paslaugos (vaikams nuo 3 metų iki mokyklinio amžiaus). Planuojamas rezultatas 1000 tikslinės grupės asmenų gaus kompleksines paslaugas.  ***Užtikrinti socialinės globos paslaugų teikimą vaikams, likusiems be tėvų globos.*** Tarptautiniai tyrimai rodo, kad didelė dalis be tėvų priežiūros augusių vaikų neišnaudoja savo potencialo, kalbant apie išsilavinimą ir praktinius įgūdžius. Dėl šios priežasties mažėja šių individų indėlis į ekonomiką. Be to, iš globos institucijų „atsineštos“ suaugusio žmogaus problemos dažnai pareikalauja brangiai kainuojančių valstybės intervencijų. Todėl asmenys, vaikystę praleidę globos institucijoje, žymiai dažniau tampa priklausomi nuo valstybės ir kitų paslaugų teikėjų, užuot savarankiškai rūpinęsi savo išlikimu ir gerove. Atsižvelgus į santykinius kaštus, tampa akivaizdu, jog institucinė globa, lyginant su kitomis alternatyvomis, yra pati neekonomiškiausia sistema. Institucinė vaikų globa daro poveikį ir visai visuomenei.  Vadovaujantis Lietuvos Respublikos civiliniu kodeksu, vaikams, likusiems be tėvų globos pagal eiliškumą galimos šios globos (rūpybos) formos: 1) globa (rūpyba) šeimoje; 2) globa (rūpyba) šeimynoje; 3) globa (rūpyba) vaikų globos institucijoje.  Įgyvendinant šią priemonę numatoma teikti pagalbą pinigais (1 BSI) vaikams globojamiems (rūpinamiems) šeimoje, finansuoti 4 šeimynų (Vlado Gumuliausko, Dalios Gumuliauskienės, Remvydo Ramono, Margaritos Ramonienės) dalyvių mokestį bei mokėti pagalbos pinigus už kiekvieną vaiką (1 BSI). 2017 m. kovo 30 d. Savivaldybės taryba patvirtino Socialinio globėjo veiklos organizavimo tvarkos aprašą ir pradėjo veiklą . Globos centras (Šiaulių miesto savivaldybės vaikų globos namai kartu su Šiaulių miesto savivaldybės socialinių paslaugų centru). Globos centras vykdo socialinių globėjų paieškos, rengimo, atrankos, konsultavimo ir pagalbos jiems paslaugas. Įgyvendinant priemonę numatoma budintiems globotojams už vaiko socialinę globą mokėti vienkartinę įsikūrimo pašalpą vaiko vietai įkurti, išmoką kas mėnesį už kiekvieną šeimoje laikinai apgyvendintą vaiką – 1 MMA, 0,5 MMA – vaiko laukimo laikotarpiu, 1,25 MMA – už neįgalų vaiką, kuriam nustatytas vidutinis ar sunkus neįgalumo lygis, pagalbos pinigus sumą kas mėnesį už kiekvieną laikinai apgyvendintą vaiką – 4 BSI. Šiaulių mieste veiklą vykdo bendruomeniniai vaikų globos namai (VšĮ Vilniaus SOS vaikų kaimas), kuriuose gyvena 8 vaikai, netekę tėvų globos. Už šių vaikų išlaikymą mokama pagal sudarytą sutartį. Pagal šią priemonę taip finansuojamas vaikų gyvenančių kitų Savivaldybių vaikų globos namuose esančių Šiaulių miesto vaikų išlaikymas.  ***03 uždavinys. Plėsti ir modernizuoti esamų socialinių paslaugų įstaigų infrastruktūrą.*** Vykdant šį uždavinį modernizuojama socialinių paslaugų įstaigų infrastruktūra.  Atnaujinus Šiaulių miesto savivaldybės globos namų Dienos socialinės globos centro „Goda“ pastatą (Žalgirio g. 3), jis bus pritaikytas teikti dienos socialinės globos paslaugas ne tik asmenims su proto ir psichikos negalia, bet ir asmenims, turintiems judėjimo negalią.  Įsteigtus (pastačius) grupinio gyvenimo namus bus teikiamos dienos socialinės globos ir trumpalaikės („atokvėpio“) globos paslaugos asmenims su psichine negalia sergantiems Alzheimerio liga, autizmu ir kt.  Rekonstravus Šiaulių miesto savivaldybės socialinių paslaugų centro Paramos tarnybos pastatą bus pagerintos ne tik darbo sąlygos darbuotojams, tačiau atnaujintos labdaros valgyklos, dušo, Paramos šeimai tarnybos ir kt. patalpos.  ***04 uždavinys. Bendradarbiauti su nevyriausybinėmis organizacijomis, teikiančiomis socialinės reabilitacijos paslaugas neįgaliesiems bendruomenėje.*** Savivaldybė organizuoja Socialinės reabilitacijos paslaugų neįgaliesiems bendruomenėje projektų atrankos konkursus, kontroliuoja jų vykdymą. Projektų finansavimo tikslas – gerinti neįgaliųjų socialinę integraciją į visuomenę, įtraukiant į organizacinius procesus savivaldybių administracijas, kurios papildytų savivaldybių teikiamą pagalbą neįgaliesiems konkurso būdu atrinktais projektais, atitinkančiais realius neįgaliųjų poreikius, ir skatinant neįgaliųjų socialinės integracijos srityje veikiančias nevyriausybines organizacijas, teikti neįgaliesiems reikalingas socialinės reabilitacijos paslaugas, kurios atkurtų ar palaikytų neįgaliųjų socialinius ir savarankiško gyvenimo įgūdžius, didintų neįgaliųjų savarankiškumą ir užimtumą bei galimybes dalyvauti visuomenės gyvenime.  ***05 uždavinys. Užtikrinti valstybės garantuotos piniginės socialinės paramos teikimą.*** Vienas pagrindinių piniginės socialinės paramos tikslų – padėti tenkinti būtiniausius poreikius tiems žmonėms, kurių gaunamos pajamos yra nepakankamos, o gebėjimas pasirūpinti savimi dėl objektyvių, nuo jų nepriklausančių priežasčių, yra ribotas. Vykdant šį uždavinį, piniginė socialinė parama teikiama nepasiturintiems gyventojams, kai suaugę asmenys yra išnaudoję visas kitų pajamų gavimo galimybes, rūšis, jų dydžius ir teikimo sąlygas. Vadovaujantis Lietuvos Respublikos piniginės socialinės paramos nepasiturintiems gyventojams įstatymu yra teikiama socialinė pašalpa ir (ar) būsto išlaidų, geriamojo vandens išlaidų ir karšto vandens išlaidų kompensacijos. Nepasiturintiems gyventojams, turintiems teisę į būsto šildymo išlaidų kompensaciją, apmokamas kreditas, paimtas daugiabučiam namui atnaujinti (modernizuoti), ir palūkanos.  ***06 uždavinys. Užtikrinti išmokų vaikams teikimą.*** Vykdant šį uždavinį, mokamos socialinės išmokos: išmoka vaikui, vienkartinė išmoka nėščiai moteriai, vienkartinė išmoka vaikui, globos (rūpybos) išmoka, vienkartinė išmoka įsikurti, globos (rūpybos) išmoka tiksliniam priedui.  ***07 uždavinys. Užtikrinti valstybinių šalpos išmokų teikimą.*** Vykdant šį uždavinį, vadovaujantis Lietuvos Respublikos valstybinių šalpos išmokų įstatymo nuostatomis, skiriamos šalpos išmokos.  ***08 uždavinys. Užtikrinti kitų išmokų ir kompensacijų teikimą teisės aktuose numatytiems asmenims.*** Transporto išlaidų ir specialiųjų lengvųjų automobilių įsigijimo išlaidos mokamos neįgaliesiems, turintiems sutrikusią judėjimo funkciją, šeimoms, auginančioms neįgalų vaiką (įvaikį) iki 18 metų, kuriam nustatytas specialusis nuolatinės slaugos poreikis ar pripažinta visiška negalia.  Vykdant šį uždavinį bus mokamos kitos išmokos ir kompensacijos (vienkartinė pašalpa ginkluoto pasipriešinimo (rezistencijos) dalyviams – kariams savanoriams; kompensacija sovietinėje armijoje sužalotiems asmenims ir žuvusiųjų šeimoms; kompensacija nepriklausomybės gynėjams, nukentėjusiems nuo 1991 m. sausio 11–13 d. ir po to vykdytos SSRS agresijos bei jų šeimoms ir kitos išmokos).  ***09 uždavinys. Teikti socialinę paramą mokiniams.*** Vykdant šį uždavinį mokiniams skiriamas nemokamas maitinimas (pietūs, maitinimas mokyklose organizuojamose dieninėse vasaros poilsio stovyklose) bei parama mokinio reikmenims įsigyti.  ***10 uždavinys. Užtikrinti lengvatinio keleivių vežimo reguliaraus susisiekimo maršrutais išlaidų kompensavimą.*** Vykdant šį uždavinį vadovaujantis Lietuvos Respublikos transporto lengvatų įstatymu, nustatomi asmenys, kurie turi teisę važiuoti nemokamai ir kuriems asmenims taikomos nuolaidos įsigyjant važiavimo bilietą. Vežėjų išlaidos (negautos pajamos), susijusios su lengvatų taikymu, kompensuojamos (atlyginamos) pagal su jais sudarytas sutartis iš valstybės biudžeto.  ***11 uždavinys. Užtikrinti asmens higienos (dušo) paslaugų teikimo neįgaliesiems, pensininkams bei moksleiviams išlaidų kompensavimą.*** Vykdant šį uždavinį užtikrinama kompensuojamoji paslauga –maudymasis duše. Ši paslauga kompensuojama šioms asmenų grupėms: ikimokyklinio amžiaus vaikams ir mokykloje besimokantiems vaikams,; neįgaliesiems, kurių nedarbingumo lygis ne mažesnis kaip 60 procentų, pensininkams. Dušo paslauga teikiama asmenims, kurie deklaruoja gyvenamąją vietą Šiaulių mieste. | | | | |
| **Programos tikslas** | Kurti saugią aplinką socialinės rizikos grupės vaikams, neatitraukiant jų nuo šeimos; siekti apsaugoti juos nuo smurto, valkatavimo, elgetavimo, nusikaltimų, organizuojant jų užimtumą. | **Kodas** | | 02 |
| **Tikslo įgyvendinimo aprašymas.**  Vaikų užimtumas svarbi veiklos sritis. Didėjant vaikų iš rizikos šeimų skaičiui svarbu užtikrinti jiems saugią aplinką, apsaugoti nuo smurto, valkatavimo, elgetavimo. Tikslui įgyvendinti vykdomi du uždaviniai.  ***01 uždavinys. Organizuoti ir finansuoti vasaros poilsį socialinės rizikos grupės vaikams.*** Ši priemonė skirtavaikų, patiriančių socialinę riziką, vasaros poilsio organizavimui. Vasaros atostogų metu, jiems bus organizuojamas užimtumas ir kita veikla.  ***02 uždavinys. Plėtoti vaikų užimtumą.*** Šiauliuose veikia 7 vaikų dienos centrai, kuriuose užimta per 215 vaikų. Vaikų dienos centro tikslas – teikti dienos socialinės priežiūros ir ugdymo paslaugas vaikui ir jo šeimos nariams, ginti vaiko teises, padėti vaikui adaptuotis šeimoje bei visuomenėje. Vaikų dienos centre teikiamos socialinių ir gyvenimo įgūdžių ugdymo, sociokultūrines ir kitas su vaiko ugdymu, jo teisių apsauga, integracija į šeimą, visuomenę susijusias paslaugas (socialinių, higienos įpročių formavimas, pagalba ruošiant pamokas ir kt.), teikiamos informavimo, konsultavimo, tarpininkavimo paslaugos, organizuojamas nemokamą centrą lankančių vaikų maitinimas, teikiamos socialinės ir psichologinės ar krizių įveikimo pagalbos paslaugos, organizuojamas laisvalaikio užimtumas ir kt. | | | | |
| **Programos tikslas** | Didinti socialiai pažeidžiamų gyventojų gerovę ir socialinę aprėptį aprūpinant juos būstu | **Kodas** | | 03 |
| **Tikslo įgyvendinimo aprašymas.** Įgyvendinant šį tikslą realizuojama Lietuvos Respublikos vietos savivaldos įstatymu nustatyta savivaldybių savarankiškoji funkcija – savivaldybės socialinio būsto fondo sudarymas, socialinio būsto nuoma. Šiaulių miesto savivaldybėje sudarytuose asmenų ir šeimų, turinčių teisę į savivaldybės socialinį būstą, sąrašuose įrašytos 450 šeimos ir asmenys.  ***01 uždavinys. Tinkamai eksploatuoti, remontuoti ir naudoti Savivaldybei nuosavybės teise priklausančius būstus.*** Savivaldybei nuosavybės teise priklausančio būsto naudojimas turi būti vykdomas planingai: organizuojamas tinkamas būstų eksploatavimas ir priežiūra, registruojamos ir išregistruojamos sutartys su nuomininkais, atliekami kadastriniai matavimai, teisinė registracija. Įgyvendinant šį uždavinį bus apmokamos Savivaldybei priklausančio būsto eksploatavimo, administravimo, turto kaupimo išlaidos. Šios biudžeto lėšos taip pat naudojamos laisvų butų komunaliniams mokesčiams, einamiesiems remontams apmokėti, taip pat, apmokėti pastatus administruojantiems administratoriams ir daugiabučių namų bendrijoms bei jungtinės veiklos sutarties dalyviams. Apmokamos Registrų centro paslaugos.  Vykdant šį uždavinį, taip pat bus užtikrinamas skolų išieškojimas ir skolininkų iškeldinimas iš savivaldybei nuosavybės teise priklausančių patalpų. Nemokūs nuomininkai dėl skolos priteisimo yra duodami į teismą ir pagal teismo sprendimo nutartį bei vykdomąjį raštą skola išieškoma. Apmokamos išlaidos antstoliams už skolų išieškojimą iš nuomininkų bei iškeldinimą iš Savivaldybei nuosavybės teise priklausančių patalpų.  Įsigaliojus Valstybės paramos daugiabučiams namams atnaujinti (modernizuoti) įstatymo pakeitimams, nuo 2017-11-01 įstatyme nebelieka nuostatos, kad Vyriausybė finansuos savivaldybėms tenkančias jų nuosavybės teise valdomų gyvenamųjų patalpų atnaujinimo (modernizavimo) darbus.  ***02 uždavinys. Didinti būsto prieinamumą pažeidžiamoms gyventojų grupėms.*** Paramos būstui įsigyti ar išsinuomoti įstatymas nustato, kad savivaldybės turi didinti savivaldybės socialinio būsto fondą, įsigydamos būstų. Savivaldybė, įgyvendindama šio įstatymo nuostatas įgyvendins projektą „Socialinio būsto fondo plėtra Šiaulių miesto savivaldybėje“, kurį įgyvendinus nupirkti būstai sumažins socialinio būsto poreikį Šiaulių mieste.  ***03 uždavinys. Teikti paramą būstui išsinuomoti.*** Paramos būstui įsigyti ar išsinuomoti įstatyme nustatyta, kad viena iš formų būstui išsinuomoti yra būsto nuomos ar išperkamosios būsto nuomos mokesčių dalies kompensacija. Šiam uždaviniui įgyvendinti yra skiriamos valstybės lėšos. | | | | |
| ***Rezultato pasiekimo vertinimo kriterijus:***  Socialinių paslaugų poreikio patenkinimas, palyginti su pateiktų prašymų socialinėms paslaugoms gauti skaičiumi, proc. | | | | |
| **Galimi programos vykdymo ir finansavimo šaltiniai:**  1. Šiaulių miesto savivaldybės biudžetas (SB);  2. Valstybės biudžeto lėšos (VB);  3.  Europos Sąjungos struktūrinių fondų lėšos ( ES);  4.  klientų mokestis už teikiamas socialines paslaugas (SP);  5.  kitų šaltinių lėšos (KT). | | | | |
| **2015–2024 metų Šiaulių miesto strateginio plėtros plano dalys, susijusios su vykdoma programa:**  1.3.1. Kurti šeimai palankią aplinką, galimybes derinti pareigas šeimai/ asmeniui ir darbui;  1.3.2. Užtikrinti vaikų raidos sutrikimų ankstyvosios reabilitacijos ir abilitacijos prieinamumą;  3.1.3. Atnaujinti socialinių paslaugų įstaigų pastatus ir plėsti socialinio būsto fondą. | | | | |
| **Susiję įstatymai ir kiti norminiai teisės aktai:**  1. Lietuvos Respublikos valstybės ir savivaldybių turto valdymo, naudojimo ir disponavimo juo įstatymas;  2. Lietuvos Respublikos paramos būstui įsigyti ar išsinuomoti įstatymas;  3. Lietuvos Respublikos viešųjų pirkimų įstatymas;  4. Lietuvos Respublikos transporto lengvatų įstatymas;  5. Lietuvos Respublikos valstybės paramos žuvusių pasipriešinimo 1940–1990 metų okupacijoms dalyvių šeimoms įstatymas;  6. Lietuvos Respublikos valstybės paramos ginkluoto pasipriešinimo (rezistencijos) dalyviams įstatymas;  7. Lietuvos Respublikos įstatymas dėl socialinės paramos asmenims, sužalotiems atliekant būtinąją karinę tarnybą sovietinėje armijoje, ir šioje armijoje žuvusiųjų šeimoms (1945-07-22–1991-12-31);  8. Lietuvos Respublikos kompensacijų nepriklausomybės gynėjams nukentėjusiems nuo 1991 m. sausio 11–13 d. ir po to vykdytos SSRS agresijos, bei jų šeimoms įstatymas;  9. Lietuvos Respublikos paramos mirties atveju įstatymas;  10. Lietuvos Respublikos valstybės paramos būstui įsigyti ar išnuomoti bei daugiabučiams namams atnaujinti (modernizuoti) įstatymas;  11. Lietuvos Respublikos piniginės socialinės paramos nepasiturintiems gyventojams įstatymas;  12. Lietuvos Respublikos išmokų vaikams įstatymas;  13. Lietuvos Respublikos valstybinių šalpos išmokų įstatymas;  14. Lietuvos Respublikos socialinės paramos mokiniams įstatymas;  15. Lietuvos Respublikos socialinių paslaugų įstatymas;  16. Valstybės ir savivaldybių gyvenamųjų patalpų nuomos mokesčio apskaičiavimo tvarkos aprašas, patvirtintas Lietuvos Respublikos Vyriausybės 2001 m. balandžio 25 d. nutarimu Nr. 472;  17. Savivaldybių socialinio būsto fondo plėtros 2015-2020 metais veiksmų planas, patvirtintas Lietuvos Respublikos socialinės apsaugos ir darbo ministro 2015 m. balandžio 9 d. įsakymu Nr. A-1-192;  18. Medicininio ir socialinio neįgaliųjų aptarnavimo bei materialinės padėties garantijos, patvirtintos Lietuvos Respublikos Vyriausybės 1992 m. kovo 26 d. nutarimu Nr. 193;  19. Kredito, paimto daugiabučiam namui atnaujinti (modernizuoti), palūkanų apmokėjimo už asmenis, turinčius teisę į būsto šildymo išlaidų kompensaciją, tvarkos aprašas, patvirtintas Lietuvos Respublikos aplinkos ministro Lietuvos Respublikos socialinės apsaugos ir darbo ministro 2012 m. vasario 24 d. įsakymu Nr.D1-174/A1-116;  20. Socialinių paslaugų katalogas, patvirtintas Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93;  21. Mokėjimo už socialines paslaugas tvarkos aprašas, patvirtintas Lietuvos Respublikos Vyriausybės 2006 m. birželio 14 d. nutarimu Nr. 583;  22. Lietuvos Respublikos šeimynų įstatymas;  23. Mokėjimo už socialines paslaugas tvarkos aprašas, patvirtintas Lietuvos Respublikos Vyriausybės 2006 m. birželio 14 d. nutarimu Nr. 583;  24. Lietuvos Respublikos vietos savivaldos įstatymas;  25. Socialinės reabilitacijos paslaugų neįgaliesiems bendruomenėje projektų atrankos konkurso organizavimo nuostatai, Socialinės reabilitacijos paslaugų neįgaliesiems bendruomenėje projektų vertinimo ir atrankos komisijos darbo organizavimo tvarkos aprašas, Socialinės reabilitacijos paslaugų neįgaliesiems bendruomenėje projektui vykdyti skirtų lėšų pervedimo ir naudojimo sutarties forma, patvirtinta Lietuvos Respublikos socialinės apsaugos ir darbo ministro  2012 m. liepos 20 d. įsakymu Nr.A1-345.  26. Būsto pritaikymo neįgaliesiems 2016–2018 metais tvarkos aprašas, patvirtintas Lietuvos Respublikos socialinės apsaugos ir darbo ministro 2015 m. rugpjūčio 10 d. įsakymu Nr. A1-460;  27. Socialinių paslaugų finansavimo ir lėšų apskaičiavimo metodika, patvirtinta Lietuvos Respublikos Vyriausybės 2006 m. spalio 10 d. nutarimu Nr. 978;  28. Vaikų dienos centrų veiklos rekomendacijos, patvirtintos Lietuvos Respublikos socialinės apsaugos ir darbo ministro 2015 m. spalio 27 d. įsakymu Nr. A1-609. | | | | |