Šiaulių miesto savivaldybės

2018‒2020 metų strateginio

veiklos plano

7 priedas

# ŠIAULIŲ MIESTO SAVIVALDYBĖS 2018–2020 METŲ VEIKLOS PLANO 2018 METŲ KŪNO KULTŪROS IR SPORTO PLĖTROS PROGRAMOS (NR. 07) APRAŠYMAS

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Biudžetiniai metai** | | | 2018 m. | | | | | |
| **Asignavimų valdytojas** | | | Šiaulių miesto savivaldybės administracijos direktorius | **Kodas** | | 188771865 | | |
| Šiaulių miesto savivaldybės sporto įstaigų sąrašas | **Kodas** | | 1 priedas | | |
| **Programos pavadinimas** | | | Šiaulių miesto kūno kultūros ir sporto plėtros programa | **Kodas** | | 07 | | |
| **Programos parengimo (tęsimo) argumentai** | | | Siekiant toliau tobulinti kūno kultūros ir sporto sistemą, formuoti bendruomenės narių sveiką gyvenseną, plėtoti didelio meistriškumo sportininkų rengimo sistemą, atnaujinti ir plėsti sporto objektų infrastruktūrą bei plėtoti ir gerinti sporto klubų žaidimų sporto šakų komandų veiklą, ir sudaryti galimybę gabiausiems didelio meistriškumo sportininkams žaisti miesto reprezentacinėse komandose, būtina suvienyti visų sporto organizacijų pastangas. Miesto sporto klubų, visuomeninių ir viešųjų įstaigų žaidimų sporto šakų komandų pasiekti sporto laimėjimai, ilgametės sporto tradicijos, daro teigiamą socialinę įtaką jaunimo laisvalaikio organizavimui, sporto plėtrai, nusikalstamumo prevencijai, gyventojų užimtumui. Vadovaujantis 2015–2024 metų Šiaulių miesto strateginiu plėtros planu ir atsižvelgiant į 2011–2020 metų valstybinę sporto plėtros strategiją, parengta 2018–2020 metų Šiaulių miesto kūno kultūros ir sporto plėtros programa, kuria siekiama įgyvendinti pagrindinę kūno kultūros ir sporto misiją:  1) sudaryti sąlygas ugdyti sveiką ir fiziškai aktyvią visuomenę, kuo daugiau gyventojų įtraukiant į organizuotas ir savarankiškas sporto pratybas bei renginius, skatinant jų visapusišką tobulėjimą ir sudarant palankią sporto infrastruktūrą gyventojų laisvalaikio užimtumui, sportui bei sveikatai stiprinti;  2) ieškoti talentingų sportininkų, juos profesionaliai rengti, kad deramai atstovautų miestui ir šaliai svarbiausiuose šalies ir tarptautiniuose sporto renginiuose ir prisidėtų prie pozityvaus miesto ir šalies įvaizdžio formavimo;  3) plėtoti sporto klubų žaidimų sporto šakų komandų veiklą ir sudaryti kuo geresnes pasirengimą oficialioms šalies ir tarptautinėms varžyboms sąlygas ir užtikrinti reikiamą finansavimą. | | | | | |
| **Ilgalaikis prioritetas (pagal ŠSPP)** | | | Atviras – aktyvi, kūrybinga ir atsakinga bendruomenė. | **Kodas** | | 1 | | |
| Saugus – draugiška gamtai kokybiška gyvenamoji aplinka | **Kodas** | | 2 | | |
| **Šia programa įgyvendinamas savivaldybės strateginis tikslas** | | | Kurti modernią kūno kultūros ir sveikatos sistemą | **Kodas** | | 1.2. | | |
| Vystyti ir puoselėti gyvenamąją ir viešąją aplinką, patrauklią gyventi, dirbti, tobulėti | **Kodas** | | 3.1. | | |
| **Programos tikslas** | | | Plėtoti aukšto meistriškumo sportininkų rengimo sistemą | **Kodas** | | 01 | | |
| **Tikslo įgyvendinimo aprašymas.**  Šiuo programos tikslu siekiama plėtoti mieste besimokančio jaunimo ir suaugusiųjų sportą bei sporto šakas, gausinti organizuotai sportuojančiųjų skaičių sporto ugdymo centruose, sporto klubuose ir viešosiose sporto įstaigose, ieškoti talentingų sportininkų ir juos profesionaliai rengti svarbiausioms šalies ir tarptautinėms varžyboms (Lietuvos ir Baltijos šalių varžyboms, Europos olimpinių dienų festivaliui, Europos ir pasaulio čempionatams ir taurės varžyboms). Tai sudarytų miesto sportininkams deramas sąlygas dalyvauti vis labiau didėjančioje konkurencinėje kovoje.  Šiaulių miesto sportoklubuose**,** visuomeninėse ir viešosiose įstaigose yra kultivuojamos šios žaidimų sporto šakos: futbolas, krepšinis, rankinis, regbis, žolės riedulys, tinklinis (klasikinis ir paplūdimio), ledo ritulys ir kitos sporto šakos, kuriose sportinį meistriškumą kelia apie 500 sportininkų. Minėtų sporto šakų įvairaus amžiaus grupių sportininkai jau daugelį metų tampa šalies įvairaus rango varžybų nugalėtojais ar prizininkais bei yra kviečiami į Lietuvos rinktines atstovauti šaliai oficialiose tarptautinėse varžybose. Galime tik didžiuotis per pastaruosius metus minėtų sporto šakų sportininkų pasiekimais: moterų futbolo komanda ,,Gintra - Universitetas“ antrą kartą savo istorijoje UEFA moterų čempionų lygos varžybose pasiekė aštuntfinalį ir pateko į 16 stipriausių Europos komandų sąrašą, o moterų futbolo Baltijos lygos ir Lietuvos moterų futbolo „A“ lygos varžybose tapo čempionėmis; vyrų tinklinio komanda „Elga-Master-Idea- SM Dubysa“ - Lietuvos vyrų tinklinio čempiono 2 vietos, Lietuvos tinklinio federacijos taurės ir paplūdimio tinklinio čempionato varžybų nugalėtojai; moterų žolės riedulio komanda „Gintra-Strektė-Universitetas“ - Europos moterų žolės riedulio iššūkio taurės I diviziono varžybose - 3 v., Europos šalių klubų čempionų uždarų patalpų taurės varžybose – 4 v. laimėtoja ir daugkartinė Lietuvos čempionė (taurės varžybos, Lietuvos čempionato; vyrų regbio komanda ,,Baltrex-Šiauliai“ – Europos šalių regbio – 7 klubų čempionų taurės turnyro 3 v. laimėtojai, Baltijos regbio - 7 čempionato ir Lietuvos regbio – 7 čempionato nugalėtojai; vyrų regbio komanda ,,Vairas“ – Lietuvos regbio TOP čempionato, regbio taurės nugalėtojai ir regbio 7 – 2 vietos laimėtojai. Džiugina tai, kad didžiąją dalį šalies regbio nacionalinės, jaunimo ir jaunių rinkinėse žaidžia Šiaulių mieste išugdyti sportininkai. Šiais pasiekimais galime didžiuotis tik todėl, kad turime pakankamai kompetentingų trenerių bei ženklų skaičių gabių sportininkų. Tačiau vis dažniau treneriams tenka spręsti finansines problemas, iškilusias dėl lėšų stygiaus. Rėmėjų bei savivaldybės biudžeto lėšų pakanka tik kelionės ir apgyvendinimo išlaidoms apmokėti. Žinodami, kad tik nuoseklus sportininkų rengimas bei savalaikis ugdymo plano įgyvendinimas sudarytų galimybę siekti norimų rezultatų, turime skirti finansavimą ir kitoms reikmėms (maitinimo, inventoriaus ir aprangų įsigijimui, mokomųjų treniruočių stovyklų vykdymui, dalyvavimo varžybose mokesčiui, sportininkų draudimo išlaidoms, sporto salės nuomai, medicinos priežiūros išlaidoms ir atsistatymo priemonėms įsigyti, teisėjų darbui apmokėti ir kt.). Minėtoms reikmėms ir klubų dalyvavimui Lietuvos čempionato, Baltijos lygos ir taurės, Europos šalių čempionų taurės laimėtojų varžybose reikia apie pusantro mln. eurų, todėl susidariusią situaciją turėtų padėti išspręsti kultūros ir sporto projektų rėmimo skatinimo tvarka.  Uždaviniai:  *01. Organizuoti nacionalinio ir tarptautinio lygmens sporto renginius ir sudaryti galimybę sportininkams deramai pasirengti bei dalyvauti sporto varžybose.*  Uždavinys realizuojamas šiomis priemonėmis:  miesto, regiono, šalies ir tarptautinio lygio sporto renginių organizavimas bei dalyvavimas šalies ir tarptautinėse sporto varžybose, krepšinio plėtros programos įgyvendinimas, miestą reprezentuojančių sporto renginių vykdymas ir lėšų skyrimas sporto organizacijoms, vykdančioms sportinę veiklą, sportinės veiklos projektams įgyvendinti.  *04. Skatinti perspektyvius ir didelio meistriškumo sportininkus.*  Uždavinys realizuojamas šiomis priemonėmis:  metiniųpremijų (stipendijų) skyrimas perspektyviausiems sportininkams, pasiekusiems gerų rezultatų ir užėmusiems aukštas vietas pasaulio sporto šakų suaugusiųjų reitinge, ir vienkartinių premijų mokėjimas sportininkams ir jų treneriams, pasiekusiems gerų rezultatų tarptautinėse ir šalies varžybose.  05*. Užtikrinti optimalų sporto įstaigų prieinamumą ir paslaugų įvairovę.*  Uždavinys realizuojamas šiomis priemonėmis:  lėšų skyrimas savivaldybės sporto ugdymo centrų veiklai užtikrinti (ugdymui ir aplinkai) ir sportinės veiklos projektams bei formalųjį švietimą papildančio sportinio ugdymo programų vykdymas.  *Rezultato pasiekimo vertinimo kriterijus:*  *1.* ***Vykdant miesto, apskrities, šalies ir tarptautinius renginius:***  *1.1. būtų sudarytos sąlygos miesto sportininkams dalyvauti nepatiriant finansinių išlaidų;*  *1.2. būtų labiau plėtojamas sportas įtraukiant didesnį mieste besimokančio jaunimo skaičių;*  *1.3. būtų formuojamas miesto įvaizdis įvairiu lygmeniu;*  *1.4. atsirastų galimybė organizuoti miesto, regiono, šalies ir tarptautinius renginius;*  *1.5. sutaupytume lėšų išvykoms į kituose miestuose organizuojamas varžybas;*  *1.6. būtų nauda paslaugas teikiančioms įstaigoms (viešbučiai, maitinimo ir transporto paslaugas teikiančios įstaigos);*  *1.7. reprezentuotų ir garsintų miestą ir šalį.*  ***2. Sudarius sąlygas sportininkams pasirengti ir dalyvauti šalies, Baltijos, Europos ir pasaulio čempionatuose, taurės varžybose, kompleksiniuose ir kituose tarptautiniuose sporto renginiuose:***  *2.1. būtų sudarytos deramos pasirengimo sąlygos sportininkams, besirengiantiems šalies ir tarptautinėms varžyboms;*  *2.2. būtų sudarytos geros sąlygos miesto sportininkams dalyvauti vis labiau didėjančioje konkurencinėje kovoje dėl medalių;*  *2.3. sportininkai pademonstruotų savo sportinį meistriškumą bei įvertintų savo pasirengimo lygį;*  *2.4. būtų atstovaujama miestui ir reprezentuojamas miestas įvairiu lygmeniu.*  *reprezentuotų ir garsintų miestą ir šalį.*  ***3. Sudarius sąlygas didelio meistriškumo sportininkų rengimui pagal olimpinių žaidynių ir olimpinės pamainos sportininkų rengimo programas bei skyrus lėšų metinėms premijoms ir jų skatinimui:***  *3.1. būtų skirtos vienkartinės premijos sportininkams paskatinti, pasiekusiems gerų rezultatų tarptautinėse varžybose;*  *3.2. būtų skirtos premijos sportininkams, pasiekusiems gerų rezultatų Olimpiados žaidynėse, pasaulio ir Europos čempionatuose, Europos taurės varžybose, Europos jaunimo olimpinių dienų festivalyje.*  ***4. Užtikrinus optimalų sporto įstaigų prieinamumą ir paslaugų įvairovę:***  *4.1. būtų įgyvendinami įstaigų nuostatuose numatyti tikslai ir uždaviniai;*  *4.2. per sportą būtų skatinama vaikų, jaunimo ir suaugusiųjų saviraiška;*  *4.3. būtų ieškoma talentingų sportininkų, galinčių deramai atstovauti miestui ir šaliai įvairiose šalies ir tarptautinėse varžybose;*  *4.4. būtų vykdomos programos neformaliojo vaikų švietimo įstaigose;*  *4.4. būtų įgyvendinama vaikų užimtumo ir prevencinė programa.* | | | | | | | | |
| **Programos tikslas** | | | Atnaujinti ir plėsti sporto objektų infrastruktūrą mieste ir  sutvarkyti viešąsias erdves, sudarant sąlygas sporto ir rekreacijos plėtojimui | | **Kodas** | | 02 | |
| **Tikslo įgyvendinimo aprašymas.**  Šiuo programos tikslu siekiama sudaryti sąlygas miesto gyventojams patenkinti fizinio aktyvumo poreikį, pagerinti sportavimo sąlygas, užtikrinti geresnes sportininkų rengimo sąlygas, organizuoti sporto renginius, plėtoti neįgaliųjų kūno kultūrą, vaikų vasaros užimtumą, didinti sportuojančių gyventojų skaičių ir teikti kitas paslaugas.  Pagrindinė kliūtis kūno kultūros ir sporto plėtrai – sporto objektų susidėvėjimas, jų stoka ir netinkamumas sporto reikmėms. Susidėvėjusios ir morališkai pasenusios sporto bazės neleidžia sportininkams rengtis atsakingiems startams dalyvauti tarptautinėse įvairaus rango varžybose, vis dar nepakanka specializuotų aikštynų, kurie atitiktų tarptautinių sporto šakų federacijų keliamų reikalavimų, kad atsirastų galimybė į miestą pritraukti kaip galima daugiau nacionalinio ir tarptautinio lygio renginių, o didžioji dalis miesto rekreacinių zonų ir poilsiaviečių miesto gyventojams nėra pakankamai patrauklios ir neskatina užsiiminėti kūno kultūra.  Esama miesto sporto bazių būklė ir stadionų skaičius netenkina ne tik sportininkų, bet ir miesto gyventojų poreikių. Didžiulis poreikis įrengti irklavimo kompleksą, taip pat trūksta 50 m ilgio plaukimo baseino, specializuotų futbolo ir regbio aikščių, specializuotos žolės riedulio sporto salės, sporto bazės buriuotojams.  2018 metais numatoma:   * Parengti sporto komplekso (futbolo, regbio ir žolės riedulio maniežo) su 50 m ilgio baseinu Dainų parke dokumentus konkursui organizuoti; * pastatyti Irklavimo sporto bazę (pradėti statybos darbus) (Žvyro g. 34) ; * įrengti dirbtinės dangos futbolo aikštę (Kviečių g. 9); * užbaigti pastato prie regbio stadiono ir tribūnų statybą (Gardino g. 14); * modernizuoti Teniso kortus (pakeisti langus ir duris) Gardino g. 8).   Kooperavus valstybės, struktūrinių fondų, Savivaldybės lėšas, atsirastų galimybė sudaryti sąlygas privataus kapitalo investicijoms į sporto objektų statybą ir renovaciją, nes šuo metu aktyvesni tapo privatūs investuotojai, kurie, suprasdami kūno kultūros ir sporto reikšmę miesto gyventojų, sportininkų, vaikų ir jaunimo auklėjimui, jų sveikatos stiprinimui, nusikalstamumo mažinimui, pageidauja investuoti į sveikatingumo ir sporto kompleksų statybą bei infrastruktūros modernizavimą.  Siekiant įgyvendinti numatytą tikslą bei norint sudaryti geresnes rengimo sąlygas sportininkams, prisidėti prie Šiaulių miesto sporto populiarinimo, teigiamo įvaizdžio formavimo, sudaryti sąlygas sportininkams deramai atstovauti miestui ir šaliai tarptautiniuose renginiuose, numatoma įgyvendinti šiuos uždavinius:  *01. Statyti naujas sporto bazes ir statinius.*  Uždavinys realizuojamas šiomis priemonėmis:   * naujos sporto bazės **–** sporto komplekso (futbolo, regbio ir žolės riedulio maniežo) ir 50 m ilgio baseino statyba (įgyvendinimo pradžia); * sporto mokyklos „Klevas“ regbio stadiono Gardino g. įrengimas ir infrastruktūros sutvarkymas; * dirbtinės dangos futbolo aikštės įrengimo užbaigimas 7500 m2 futbolo dangos paklojimas (dangą skirs Lietuvos futbolo federacija); * irklavimo sporto bazės statybos pradžia (Žvyro g. 34) ; * universalios dirbtinės dangos sporto aikštelės miesto mikrorajone įrengimas.   *02. Renovuoti ir remontuoti pagal prioritetus atrinktas sporto bazes.*  Uždavinys realizuojamas šiomis priemonėmis:   * plaukimo mokyklos pastato renovavimas – lifto ir keltuvo į baseiną žmonėms su fizine negalia įrengimas (Ežero g. 11 A); * Šiaulių m. stadiono administracinio pastato ir tribūnų remontas - A ir D tribūnų dangos pakeitimas, I a. patalpų (persirengimo kambarių, teisėjų ir kt. remontas) (S. Daukanto g. 23).   *03. Modernizuoti esamas sporto bazes.*  Uždavinys realizuojamas šiomis priemonėmis:   * teniso kortų modernizavimas - pakeisti langus ir duris (Gardino g. 8); * plaukimo mokyklos pastato modernizavimas – fasado ir dalies stogo apšiltinimas, cokolio sutvarkymas, lifto ir keltuvo į baseiną žmonėms su fizine negalia įrengimas (Dainų g. 33 A).   *Rezultato pasiekimo vertinimo kriterijai:*  *1. Pastačius naujas sporto bazes ir statinius:*  *1.1. pabaigus įrengti sporto mokyklos „Klevas“ administracines-buitines patalpas prie regbio stadiono Gardino g., įrengus tribūnas žiūrovams būtų sudarytos sąlygos organizuoti aukšto lygio šalies ir tarptautinius renginius, regbininkams kelti sportinį meistriškumą vasaros sezono metu bei siekti aukštų rezultatų tarptautiniuose sporto renginiuose;*  *1.2. įrengus papildomą dirbtinos dangos futbolo aikštę Kviečių gatvėje būtų sudaryta galimybė didinti sportuojančiųjų skaičių, tenkinti visuomenės poreikį naudotis aikštynais ne tik futbolininkams, bet ir Gytarių mikrorajono gyventojams, būtų galima organizuoti „Stabdyk nusikalstamumą“ renginius, skirtus paaugliams ir jaunimui, bei* *sudarytos sąlygos jaunimui dalyvauti renginiuose, skatinančiuose ir propaguojančiuose sveikatos stiprinimą, bendravimą ir aktyvią veiklą.*  *2. Renovavus sporto bazes:*  *2.1. įrengus pandusą, turėklinį keltuvą žmonėms su fizine negalia ir mobilų keltuvą žmonėms su fizine negalia į baseiną plaukimo mokyklos ,,Delfinas“ pastatuose, būtų sudarytos sąlygos visoms gyventojų grupėms patekti į baseiną bei vykdyti mokymo plaukti programą;*  *2.2. suremontavus miesto stadiono (S. Daukanto g. 23) A ir D tribūnų dangas būtų sudaryta galimybė stebėti stadione vykstančias varžybas didesniam skaičiui žiūrovų bei užtikrinamas jų saugumas, o renovavus I a. patalpas (persirengimo kambariuose įrengus WC, atlikus remontą teisėjų ir kitose patalpose, rekonstravus ventiliacinę sistemą) būtų įgyvendinta UEFA keliami reikalavimai tarptautinių varžybų vykdymui bei vykdomos higienos normos.*  *3. Modernizavus teniso kortus:*  *3.1. atsirastų galimybė organizuoti tarptautinius renginius;*  *3.2. sutaupytume lėšų išvykoms į kituose miestuose organizuojamas varžybas;*  *3.3. naudą turėtų viešbučiai, maitinimo ir transporto paslaugas teikiančios įstaigos;*  *3.4. organizuotume teniso dienas vaikų darželių ir vaikų globos namų auklėtiniams.* | | | | | | | |
| **Programos tikslas** | Formuoti bendruomenės narių sveiką gyvenseną ir jos kultūrą | | **Kodas** | | | | 03 |
| **Tikslo aprašymas.**  Įgyvendinant šį tikslą siekiama sudaryti sąlygas visų socialinių grupių įtraukimui į kūno kultūros ir sporto veiklą, tokiu būdu sprendžiant gyvenimo kokybės gerinimo, gyventojų sveikatos ir sveikos gyvensenos, didesnio darbingumo ir laisvalaikio užimtumo uždavinius bei sistemingai didinti suvokimą visuomenėje, kad fizinis aktyvumas, sportiškumas yra asmens darnos prielaida ir visuotinė vertybė. Bus skatinamas neformalus vaikų ir jaunimo fizinis ugdymas, vykdomos įvairių amžiaus ir socialinių grupių užimtumo per sportą programos, įgyvendinama mokymo plaukti programa 2 klasių mokiniams, įgyvendinamos programos, skirtos sveikam gyvenimo būdui propaguoti, teigiamam visuomenės ir darbdavių požiūriui į sveikatą kaip didžiausią vertybę formuoti, dirbančių ir vyresnio amžiaus žmonių fiziniam aktyvumui, darbingumui ir sveikatai didinti. Bus siekiama suteikti paramą nevyriausybinėms organizacijoms, plėtoti sporto visiems veiklas, populiarinti olimpinį judėjimą, sudaryti deramas sąlygas užsiiminėti visiems prieinamomis kūno kultūros formomis ir sportine veikla, aktyviai dalyvauti masiniuose kūno kultūros ir sveikatingumo renginiuose įvairaus amžiaus ir tautybių žmonėms.  Panaudojant Rėkyvos ežero unikalumą, kuris labai tinka vandens sportui bei sukūrus deramą infrastruktūrą (įrengus reikalingas komunikacijas, automobilių stovėjimo aikštelę, vandens transporto nuleidimo vietą į ežerą, tualetus, sutvarkius priekrantės teritoriją) būtų sudaryta galimybė ežero pakrantėje organizuoti sporto renginius, išnaudoti ežero privalumus siekiant pritraukti jėgos aitvarų ir burlenčių entuziastus, vieta bus patrauklesnė gyventojams sportuoti ir aktyviai leisti laisvalaikį, vystyti tokio pobūdžio sportinio turizmo veiklą, į Šiaulius pritraukti aktyvaus poilsio turistų iš Lietuvos ir kaimyninių šalių bei atsirastų galimybė organizuoti burlenčių ir jėgos aitvarų varžybas.  *01. Sudaryti sąlygas formuoti kūno kultūros įgūdžius ir teigiamą požiūrį į jos reikšmę sveikatai, fiziniam pajėgumui ir užimtumui.*  Uždavinys realizuojamas šiomis priemonėmis:  vaikų ir jaunimo kūno kultūros ir sporto programų vykdymas, vasaros vaikų užimtumo renginių ir mokymo vaikus plaukti bei saugiai elgtis prie vandens programos įgyvendinimas.  *02. Siekti rezultatyvios kūno kultūros ir sporto plėtros didinant socialinę sporto funkciją, sudarant palankią aplinką gyventojų sveikatai stiprinti ir darbingumui gerinti.*  Uždavinys realizuojamas šiomis priemonėmis:  sporto visiems, sveikatingumo renginių (masinių sporto švenčių, žaidynių, konkursų, ir kt. renginių) ir kitų priemonių organizavimas ikimokyklinio ir mokyklinio amžiaus vaikams, dirbantiesiems, miesto gyventojams ir sporto veteranams, infrastruktūros įrengimas prie Rėkyvos ežero vandens sporto šakų poreikiams tenkinti (burlenčių, jėgos aitvarų ir kitų vandens sporto šakų entuziastams).  *Rezultato pasiekimo vertinimo kriterijai:*  *1. Skyrus lėšų kūno kultūros ir sporto priemonių įgyvendinimui:*  *1.1. bus skatinamas įvairių amžiaus grupių gyventojų fizinis aktyvumas;*  *1.2. bus vykdomos įvairių amžiaus grupių gyventojų užimtumo per sportą priemonės;*  *1.3. bus įgyvendinamos priemonės, skirtos sveikam gyvenimo būdui propaguoti, teigiamam visuomenės ir darbdavių požiūriui į sveikatą kaip didžiausią vertybę formuoti, dirbančių ir vyresnio amžiaus žmonių fiziniam aktyvumui, darbingumui ir sveikatai didinti;*  *1.4. bus plėtojamas sporto visiems sąjūdis, populiarinamas olimpinis judėjimas;*  *1.5. bus sudaromos deramos sąlygos užsiiminėti visiems prieinamomis kūno kultūros formomis ir sportine veikla bei aktyviai dalyvauti masiniuose kūno kultūros ir sveikatingumo renginiuose;*  *1.6. bus sukurta infrastruktūra (privažiavimo kelias, automobilių stovėjimo aikštelė, konteinerių tipo stovyklavietė, numatant kempingo aptarnavimo pastatus su tualetu, dušais, susirinkimų sale, administracinėmis patalpomis, sutvarkyta ežero pakrantė), leidžianti Rėkyvos ežero pakrantėje organizuoti sporto renginius, sukuriant palankias sąlygas išnaudoti Rėkyvos ežero privalumus siekiant pritraukti jėgos aitvarų ir burlenčių entuziastus, vieta bus patrauklesnė gyventojams sportuoti ir aktyviai leisti laisvalaikį.* | | | | | | | | |
| **Galimi programos vykdymo ir finansavimo šaltiniai:**   1. 1. Europos Sąjungos lėšos. 2. 2. Lietuvos Respublikos valstybės biudžeto lėšos (Valstybės investicijų programa). 3. 3. Lietuvos Respublikos Kūno kultūros ir sporto rėmimo fondo lėšos. 4. 4. Kūno kultūros ir sporto departamento prie Lietuvos Respublikos Vyriausybės lėšos. 5. Lietuvos tautinio olimpinio komiteto lėšos. 6. Šiaulių miesto savivaldybės biudžeto (skolintos) lėšos. 7. Pajamos už atsitiktines paslaugas. 8. Pajamos už patalpų nuomą. 9. Šalies ir tarptautinių fondų lėšos.   10. Rėmėjų (privačios) lėšos | | | | | | | | |
| **2015–2024 metų Šiaulių miesto strateginio plėtros plano dalys, susijusios su vykdoma programa:**  Šiaulių m. plėtros prioritetus:   1. ATVIRAS – aktyvi, kūrybinga ir atsakinga bendruomenė;   II. SAUGUS – draugiška gamtai kokybiška gyvenamoji aplinka.  *Prioriteto ,,* ATVIRAS– aktyvi, kūrybinga ir atsakinga bendruomenė“ įgyvendinimo tikslas:  *1.2. Kurti modernią kūno kultūros ir sveikatos sistemą realizuojamas įgyvendinant šiuos uždavinius:*  *Uždaviniai:*  1.2.1. Formuoti bendruomenės narių sveiką gyvenseną ir jos kultūrą.  1.2.2. Plėtoti aukšto meistriškumo sportininkų rengimo sistemą.  *Prioriteto ,,SAUGUS – draugiška gamtai kokybiška gyvenamoji aplinka“*įgyvendinimo tikslas:  *3.1. Vystyti ir puoselėti gyvenamąją ir viešąją aplinką, patrauklią gyventi, dirbti, tobulėti.*  *Uždaviniai:*  3.1.2. Atnaujinti ir plėsti sporto objektų infrastruktūrą mieste.  3.1.8. Sutvarkyti viešąsias erdves, sudarant sąlygas kultūros, sporto, rekreacijos plėtojimui. | | | | | | | | |
| **Susiję įstatymai ir kiti norminiai teisės aktai:**   1. Lietuvos Respublikos vietos savivaldos įstatymas. 2. Lietuvos Respublikos kūno kultūros ir sporto įstatymas. 3. Lietuvos Respublikos kultūros ir sporto rėmimo fondo įstatymas. 4. Lietuvos Respublikos labdaros ir paramos įstatymas. 5. Lietuvos Respublikos biudžetinių įstaigų įstatymas. 6. Asociacijų įstatymas. 7. 2011–2020 metų valstybinė sporto plėtros strategija. 8. 2015-2024 metų Šiaulių miesto strateginis plėtros planas. | | | | | | | | |

### Kūno kultūros ir sporto

### plėtros programos 1 priedas

**ŠIAULIŲ MIESTO SAVIVALDYBĖS SPORTO ĮSTAIGŲ SĄRAŠAS**

1. Šiaulių sporto mokykla „Atžalynas“ (kodas 145914161).

2. Šiaulių sporto mokykla „Dubysa“ (kodas 145914542).

3. Šiaulių plaukimo mokykla „Delfinas“ (kodas 145914357).

4. Šiaulių sporto mokykla „Klevas“ (kodas 145914019).

5. Šiaulių Lengvosios atletikos ir sveikatingumo centras (kodas 145914695).

6. Šiaulių Teniso mokykla (kodas 145914880).

7. Viešoji įstaiga futbolo akademija ,,Šiauliai“ (kodas 304721253).

8. Viešoji įstaiga ,,Šiaulių krepšinio akademija ,,Saulė“ (kodas 302925638)

9. Šiaulių miesto visuomeninės sporto organizacijos.