Šiaulių miesto savivaldybės

2018‒2020 metų strateginio

veiklos plano

8 priedas

**ŠIAULIŲ MIESTO SAVIVALDYBĖS 2018–2020 METŲ VEIKLOS PLANO 2018 METŲ ŠVIETIMO PRIEINAMUMO IR KOKYBĖS UŽTIKRINIMO PROGRAMOS NR. 08 APRAŠYMAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Biudžetiniai metai** | | 2018 m. | | | | | | |
| **Asignavimų valdytojas** | | Savivaldybės administracijos direktorius | **Kodas** | | 188771865 | | | |
| Švietimo įstaigų direktoriai | **Kodas** | | 1 priedas (Švietimo įstaigų sąrašas) | | | |
| **Programos pavadinimas** | | Švietimo prieinamumo ir kokybės užtikrinimo  programa | **Kodas** | | 08 | | | |
| **Programos parengimo (tęsimo) argumentai** | | Lietuvos Respublikos vietos savivaldos ir švietimo įstatymų nuostatos reglamentuoja Savivaldybės švietimo veiklos organizavimą ir administravimą. Lietuvos Respublikos švietimo įstatyme nurodoma, kad savivaldybės, įgyvendindamos Valstybinę švietimo strategiją, nustato ilgalaikius švietimo plėtros tikslus ir priemones jiems pasiekti. Vadovaujantis šia nuostata parengta programa užtikrina kryptingą Valstybės bei Savivaldybės švietimo politikos įgyvendinimą.  Lietuvos Respublikos vietos savivaldos įstatymu reglamentuojamos savivaldybės savarankiškosios funkcijos: savivaldybės teritorijoje gyvenančių vaikų iki 16 m. mokymosi pagal privalomojo švietimo programas užtikrinimas, švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas, bendrojo ugdymo mokyklų mokinių, gyvenančių kaimo gyvenamosiose vietovėse, neatlygintino pavėžėjimo į mokyklas ir į namus organizavimas; ikimokyklinio ugdymo, vaikų ir suaugusiųjų neformaliojo švietimo organizavimas, vaikų ir jaunimo užimtumo organizavimas; maitinimo paslaugų organizavimas teisės aktų nustatyta tvarka švietimo įstaigose, įgyvendinančiose mokymą pagal ikimokyklinio, priešmokyklinio ir bendrojo ugdymo programas. Valstybės perduotos savivaldybėms funkcijos yra priešmokyklinio, bendrojo ugdymo, mokyklų (klasių), vykdančių bendrojo ugdymo programas ir skirtų šalies mokiniams, turintiems išskirtinių gabumų ar specialiųjų poreikių, išlaikymas. | | | | | | |
| **Ilgalaikis prioritetas (pagal ŠSPP)** | | Atviras – aktyvi, kūrybinga ir atsakinga bendruomenė | **Kodas** | | 1 | | | |
| **Šia programa įgyvendinamas savivaldybės strateginis tikslas** | | Užtikrinti visuomenės poreikius tenkinančių švietimo, kultūros, sporto, sveikatos ir socialinių paslaugų kokybę ir įvairovę | **Kodas** | | 01 | | | |
| **Programos tikslas** | | Gerinti švietimo prieinamumą ir tobulinti valdymą | **Kodas** | | 01 | | | |
| **Tikslo įgyvendinimo aprašymas.**  Siekiant Šiaulių miesto strateginio plėtros plano (ŠSPP) tikslų ir uždavinių įgyvendinimo, būtina atsižvelgti į nuolatinius mokymo ir mokymosi aplinkos pokyčius, kurie reikalauja adekvačių pokyčių valdymo ir administravimo srityse. Pokyčiams valdyti būtinos sąlygos yra: reikalingos informacijos turėjimas sprendimams priimti, glaudus švietimo, verslo ir kitų suinteresuotų institucijų bendradarbiavimas. Šio programos tikslo siekiama įgyvendinant šiuos uždavinius:  *01 uždavinys. Pristatyti švietimo veiklą, atstovauti miestui ir plėtoti vaikų ugdymo įvairovę.*  Įgyvendinant šį uždavinį, organizuojami tradiciniai renginiai, šventės, rengiamos parodos, sporto varžybos, rengiama reprezentacinė-informacinė medžiaga (leidiniai, kalendoriai, plakatai, diplomai, sveikinimai ir kt.). Švietimo veiklos rezultatai atsiskleidžia organizuojant įvairius renginius miesto bendruomenei, mokytojams dalyvaujant įvairiuose tobulinimosi renginiuose ir programose, rengiant informacinę medžiagą. Švietimo įstaigos turi savo tradicijas, organizuoja daug renginių savo įstaigų bendruomenėms, tačiau yra nemažai renginių, skirtų visiems miesto mokiniams ir mokytojams. Tai tradiciniai renginiai: Rugsėjo 1–oji, paroda „Ką veiki?“, Mokytojo diena, Šiaulių dienos, paramos-labdaros akcija „Laimės keksiukai“, kas dveji metai organizuojamas Lietuvos vaikų ir moksleivių televizijos konkursas „Dainų dainelė“, Lietuvos dainų ir Lietuvos mokinių dainų šventės, miesto mokinių olimpiadų nugalėtojų apdovanojimo šventė „Metų geriausieji“, konkursas „Aš – lyderis“, Vaikų gynimo diena, valstybinės ir kitos šventės.  Lietuvos mokinių neformaliojo švietimo centras kasmet vykdo Lietuvos mokinių olimpinio festivalio sporto varžybas. Jos vykdomos penkiais etapais. 2018 m. įvairiose sporto šakų varžybose dalyvaus apie 3000 Šiaulių miesto mokinių.  Šiaulių miesto savivaldybės Švietimo centras kasmet organizuoja miesto mokinių dalykines olimpiadas, kuriose dalyvauja apie 1400 mokinių. Miesto etapo nugalėtojai dalyvauja nacionaliniuose turuose. Mokinių vežiojimo į respublikines olimpiadas paslaugai kasmet planuojamos Savivaldybės biudžeto lėšos.  *02 uždavinys. Tobulinti švietimo valdymą ir įvertinti gyventojų švietimo poreikius*.  Visose Šiaulių miesto mokyklose yra įdiegtas elektroninis mokinio pažymėjimas. Pasitelkiant elektroninį mokinio pažymėjimą mokyklose sudaroma galimybė efektyvesnei lankomumo, neformaliojo ugdymo užsiėmimų apskaitai. Pažymėjimą galima naudoti kaip lengvatinį transporto bilietą, bibliotekos nario pažymėjimą ir kitoms mokyklų ir mokinių veikloms fiksuoti. Siekiant efektyviau planuoti ir naudoti neformaliajam vaikų švietimui skirtas Savivaldybės biudžeto lėšas ir sudaryti sąlygas didesniam vaikų skaičiui lankyti užsiėmimus po pamokų, neformaliojo švietimo įstaigos naudojasi Savivaldybėje įdiegta elektronine neformaliojo vaikų švietimo programų lankomumo apskaitos sistema. Minėtos sistemos veikimui užtikrinti ir palaikyti kasmet numatomos Savivaldybės lėšos.  Lietuvos Respublikos švietimo įstatymu (16 str.) nustatyta, kad neformaliojo suaugusiųjų švietimo paskirtis – sudaryti sąlygas asmeniui mokytis visą gyvenimą, tenkinti pažinimo poreikius, tobulinti įgytą kvalifikaciją, įgyti papildomų kompetencijų.  Šiaulių miesto savivaldybės taryba 2016 m. gruodžio 29 d. sprendimu Nr. T-438 patvirtino Šiaulių miesto savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, finansavimo ir atrankos tvarkos aprašą. Vadovaujantis atrenkamos neformaliojo suaugusiųjų švietimo ir tęstinio mokymosi programos, kurioms skiriamos Savivaldybės biudžeto lėšos.  Savivaldybės tarybos 2017 m. vasario 10 d. sprendimu Nr. T-19 patvirtintas Šiaulių miesto savivaldybės ir Šiaulių miesto teritorijoje veikiančių aukštųjų mokyklų bendradarbiavimo programų finansavimo tvarkos aprašas, kuris reglamentuoja programų finansavimą konkurso būdu ir lėšų skyrimą atsižvelgiant į einamųjų metų prioritetus, kuriuos rekomenduoja Šiaulių miesto švietimo taryba ir įsakymu patvirtina Savivaldybės administracijos direktorius. Siekiant Šiauliuose stiprinti inžinerinės ir IT krypties studijų tinklą, Savivaldybės taryba 2017 m. rugsėjo 7 d. sprendimu Nr. T-327 patvirtino Šiaulių miesto aukštųjų mokyklų, profesinio rengimo centro ir verslo įmonių STEAM ir INOSTART programų finansavimo tvarkos aprašą, o 2017 m. rugsėjo 7 d. sprendimu Nr. T-328 Inžinerijos ir informatikos mokslų krypties studijų Šiaulių mieste paramos skyrimo tvarkos aprašą. Vadovaujantis šiais aprašais, lėšos skiriamos STEAM ir INOSTART programoms įgyvendinti bei Šiaulių miesto savivaldybės teritorijoje veikiančiose aukštosiose mokyklose studijuojantiesiems inžinerijos ir informatikos mokslų krypties bakalauro ir magistrantūros studijų programas ir į minėtas mokyklas šių krypčių studijų programų dėstymui atvykstančių užsieniečių dėstytojų vizitams finansuoti.  Siekiant analizuoti bendrosios švietimo politikos vykdymą, skatinant Šiaulių miesto visuomenę dalyvauti formuojant savivaldybės švietimo politiką, telkiant visuomenę įgyvendinti ilgalaikius švietimo plėtros tikslus sudaryta Šiaulių miesto savivaldybės švietimo taryba. Bendradarbiaujama su Lietuvos moksleivių sąjunga, vertinami mokinių poreikiai, pageidavimai, lūkesčiai.  Rezultato pasiekimo vertinimo kriterijai:  Miesto renginių skaičius – 8, dalyvių skaičius – apie 5500  Konkursuose, varžybose laimėjusių mokinių dalis nuo dalyvavusių mokinių skaičiaus – 20 proc.  Išleistų reprezentacinių spaudinių skaičius – 1800 vnt.  Turinčių elektroninį mokinio pažymėjimą proc. nuo bendro miesto mokinių skaičiaus – 100 proc.  Neformaliojo švietimo apskaitą vykdančių įstaigų skaičius – 21  Neformaliojo suaugusiųjų švietimo programų skaičius – 10.  Šiaulių miesto savivaldybės ir Šiaulių miesto teritorijoje veikiančių aukštųjų mokyklų bendradarbiavimo programose dalyvaujančių mokinių, studentų ir dėstytojų skaičius – 1000. | | | | | | | | |
| **Programos tikslas** | | Užtikrinti bendrųjų ir specialiųjų ugdymo programų įgyvendinimą, kokybiškos pagalbos mokiniams, jų tėvams ir mokytojams teikimą | **Kodas** | | | 02 | | |
| **Tikslo įgyvendinimo aprašymas.**  Vadovaujantis Lietuvos Respublikos švietimo įstatymu, mokyklų steigėjas privalo užtikrinti valstybinės švietimo politikos įgyvendinimą, įstatymų, Lietuvos Respublikos Vyriausybės nutarimų, švietimo ir mokslo ministro įsakymų ir kitų teisės aktų, reglamentuojančių švietimo veiklą, vykdymą ir mokyklų funkcionavimą. Įgyvendinant pradinio, pagrindinio, vidurinio ugdymo programas mokiniui siekiama pritaikyti ugdymo turinį pagal įvairius poreikių mokinių poreikius, skatinti asmenybės ūgtį ir įgyti mokėjimo mokytis visą gyvenimą kompetenciją. Šiaulių mieste veikia dvi įstaigos, teikiančios pagalbą mokiniui ir jo tėvams, mokytojui ir mokyklai – Pedagoginė psichologinė tarnyba ir Švietimo centras. Šiam programos tikslui įgyvendinti numatomi uždaviniai:  *01 uždavinys. Įgyvendinti bendrąsias ir specialiųjų ugdymosi poreikių turinčių mokinių programas, organizuoti pagalbą mokiniui, jo tėvams ir mokytojams.*  Uždavinio įgyvendinimą lemia tikslingai skiriamos mokinio krepšelio lėšos visoms Savivaldybės mokykloms, o ugdymo aplinkos lėšos mokykloms, kurių savininkė yra Savivaldybės taryba. Šiaulių miesto specialiosioms mokykloms, kuriose ugdomi šalies (regiono) mokiniai, turintys specialiųjų poreikių, skiriamos ūkio lėšos skiriamos iš Valstybės biudžeto.  Profesionali pedagoginė-psichologinė pagalba vaikams, jų tėvams, mokytojams teikiama Pedagoginėje psichologinėje tarnyboje. Kasmet tarnybos specialistai padeda mokykloms organizuoti asmenų, turinčių specialiųjų ugdymosi poreikių, ugdymą: atlieka vaikų pedagoginį psichologinį įvertinimą; nustato jų specialiųjų ugdymosi poreikių lygį, jų pobūdį ir priežastis; skiria specialųjį ugdymą, kuriuo siekiama įgalinti vaikus geriau socializuotis visuomenėje.  Švietimo centras organizuoja įvairius kvalifikacijos tobulinimo renginius, teikia metodinę pagalbą miesto pedagogams, skleidžia informaciją apie kitų institucijų įgyvendinamas mokymosi visą gyvenimą priemones, dalyvauja įvairiuose projektuose. Centre veikia metodinių priemonių biblioteka. Centro darbuotojai padeda miesto švietimo įstaigoms planuoti ir organizuoti metodinius renginius, koordinuoja miesto metodinių būrelių veiklą. Centras organizuoja dalykines miesto mokinių olimpiadas ir konkursus, kuriuose kasmet dalyvauja apie 1400 mokinių. Apie 80 gabių vyresniųjų klasių miesto mokinių kasmet atstovauja Šiaulių miestui respublikinėse dalykinėse olimpiadose.  Švietimo centras taip pat teikia ir buhalterinės apskaitos paslaugas biudžetinėms įstaigoms, prižiūri ir koordinuoja Jaunimo centro ūkinę veiklą, organizuoja elektroninių mokinių pažymėjimų atspausdinimą, organizuoja asmenų, gaunančių socialines išmokas, visuomenei naudingos veiklos atlikimą, šalina inžinerinių tinklų avarijas Savivaldybės ugdymo įstaigose.  Vadovaujantis Lietuvos Respublikos Vyriausybės 2001 m. birželio 27 d. nutarimu Nr. 785 patvirtinta Mokinio krepšelio lėšų apskaičiavimo ir paskirstymo metodika, Savivaldybė 6 procentus mokinio krepšelio lėšų savo nustatyta tvarka naudoja šioms mokymo reikmėms tenkinti: pedagoginei psichologinei pagalbai organizuoti; brandos egzaminams organizuoti ir vykdyti; profesinės linkmės moduliams neformaliojo švietimo mokyklose finansuoti; neformaliojo vaikų švietimo programoms finansuoti, pedagoginių darbuotojų tarifinių atlygių koeficientų skirtumams išlyginti mokyklose; bendrojo ugdymo, ikimokyklinio ir priešmokyklinio ugdymo paslaugų prieinamumui užtikrinti, prevencinių programų įgyvendinimo paslaugoms apmokėti.  Siekiant didinti neformaliojo vaikų švietimo prieinamumą, vadovaujamasi Šiaulių miesto savivaldybės tarybos 2016 m. sausio 25 d. sprendimu Nr. T–12 patvirtintu Mokinio krepšelio lėšų formalųjį švietimą papildančio ugdymo programoms finansuoti paskirstymo ir naudojimo tvarkos aprašu. Tai skatina įvairius švietimo teikėjus rengti neformaliojo vaikų švietimo programas ir jas įgyvendinti.  Nuolat kintanti aplinka, mokyklose akcentuojamas ne tik mokinių bendrųjų kompetencijų ugdymas, bet ir veikimo socialinėje aplinkoje gebėjimų, verslumo ugdymas. To siekiama įgyvendinant Socialinių kompetencijų ugdymo modelį.  Rezultato pasiekimo vertinimo kriterijai:  Savivaldybės bendrojo ugdymo mokyklų skaičius – 32  Priešmokyklinio ugdymo grupių skaičius bendrojo ugdymo mokyklose – 21  Bendrojo ugdymo mokyklas lankančiųjų mokinių skaičius – apie 13200  Mokinių, besimokančių pagal profesinės linkmės programų modulius skaičius – apie 120 mokinių  Egzaminų vykdytojų ir vertintojų visuose egzaminuose skaičius – 900  Mokinių specialiųjų ugdymosi poreikių (išskyrus atsirandančius dėl išskirtinių gabumų) įvertinimo pedagoginiu, psichologiniu, medicininiu ir socialiniu aspektais skaičiaus dalis nuo bendrojo mokinių skaičiaus – apie 10 proc.  Švietimo centro suorganizuotų kvalifikacijos tobulinimo renginių skaičius – 300, dalyvių skaičius – 9500  Socialinių partnerių, dalyvaujančių Socialinių kompetencijų ugdymo modelio įgyvendinime, skaičius – 90 | | | | | | | | |
| **Programos tikslas** | Tenkinti ikimokyklinio ir priešmokyklinio ugdymo poreikius ikimokyklinio ugdymo įstaigose | | | **Kodas** | | | 03 | |
| **Tikslo įgyvendinimo aprašymas.**  Vaiko ugdymas vyksta šeimoje, o tėvams (globėjams) pageidavus ar atsakingoms už vaiko teisių apsaugą institucijoms rekomendavus – pagal ikimokyklinio ugdymo įstaigose programą. Ikimokyklinis ugdymas teikiamas vaikui nuo gimimo iki 5 metų. Priešmokyklinis ugdymas pradedamas teikti vaikui, kai tais kalendoriniais metais jam sueina 6 metai. Lietuvos Respublikos švietimo įstatymas reglamentuoja švietimo paslaugos teikėjo ir savininko teises ir pareigas įgyvendinančios institucijos atsakomybę už švietimo kokybę. Ikimokyklinio ugdymo įstaiga kuria savitą ugdymo programą, atitinkančią ikimokyklinio ugdymo principus, vaiko prigimtį, jo pažintinius poreikius bei regioninę švietimo politiką. Priešmokyklinis ugdymas vykdomas pagal vienerių metų Švietimo ir mokslo ministro patvirtintą priešmokyklinio ugdymo bendrąją programą. Tikslui pasiekti numatyti šie uždaviniai:  *01 uždavinys. Vykdyti ikimokyklinį ir priešmokyklinį ugdymą****.***  Ikimokyklinio ugdymo programą vykdo lopšeliai-darželiai, viešosios švietimo įstaigos, laisvieji mokytojai. Priešmokyklinio ugdymo programą vykdo lopšeliai-darželiai, ugdymo mokyklos, viešosios švietimo įstaigos, laisvieji mokytojai.  Įgyvendinant šį uždavinį, skiriamas finansavimas 31 Savivaldybės ikimokyklinio ugdymo įstaigai 12 bendrojo ugdymo mokyklų.  Į ikimokyklinio ir priešmokyklinio ugdymo turinį integruojamos vaikų sveikatos saugojimo ir stiprinimo, ekologinio ugdymo, aplinkosauginio ugdymo programos ir projektai, kurių veikloms įgyvendinti įstaigos pasinaudoja tarptautinio bendradarbiavimo ir kitų programų bei projektų teikiamomis galimybėmis.  Vadovaujantis Savivaldybės tarybos 2015 m. rugpjūčio 27 d. sprendimu Nr. T-234 patvirtintu Ikimokyklinio ugdymo programų, kurias įgyvendina Šiaulių miesto nevalstybinės švietimo įstaigos ir laisvieji mokytojai, finansavimo tvarkos aprašu, Savivaldybės biudžeto lėšos skiriamos nevalstybinėms švietimo įstaigoms ir laisviesiems mokytojams, dirbantiems Šiaulių mieste. Tam Savivaldybė skiria 70 eurų per mėnesį Šiaulių mieste registruotiems vaikams.  Rezultato pasiekimo vertinimo kriterijai:  Vaikų, ugdomų ikimokyklinėse įstaigose, dalis, lyginant su bendru to amžiaus vaikų skaičiumi – 83 proc.  Savivaldybės ikimokyklinio ugdymo įstaigų skaičius – 31  Vaikų, kuriems skirtas finansavimas iš Savivaldybės biudžeto nevalstybinėse švietimo įstaigose, dalis lyginant su bendru ikimokyklinio ugdymo įstaigas lankančių vaikų skaičiumi – 4 proc. | | | | | | | | |
| **Programos tikslas** | Tenkinti mokinių pažinimo, ugdymosi ir saviraiškos poreikius, sudaryti palankias sąlygas vaikų socializacijai | | | | **Kodas** | | | 04 |
| **Tikslo įgyvendinimo aprašymas.**  Viena iš savarankiškųjų savivaldybių funkcijų yra vaikų neformaliojo švietimo organizavimas, vaikų ir jaunimo užimtumo organizavimas. Šiaulių miesto savivaldybė tai vykdo įgyvendindama šiuos uždavinius:  *01 uždavinys. Užtikrinti optimalų neformaliojo vaikų švietimo mokyklų prieinamumą ir paslaugų įvairovę.*  Neformaliojo vaikų švietimo paskirtis – tenkinti mokinių pažinimo, ugdymosi ir saviraiškos poreikius, padėti jiems tapti aktyviais visuomenės nariais. Neformaliojo vaikų švietimo programas vykdo muzikos, dailės, gamtininkų, turistų, technikų mokyklos, moksleivių namai, viešosios įstaigos, laisvieji mokytojai, kiti švietimo teikėjai.  Dešimtyje Švietimo skyriaus kuruojamų Savivaldybės mokyklų, vykdančių neformaliojo vaikų švietimo programas, ugdoma per 4000 mokinių.  Bendrojo ugdymo mokyklose 2018-2019 mokslo metais veikia per 140 meno kolektyvų. Apie 40 iš jų – šokių kolektyvai. Vaikų tautinių šokių kolektyvai – „Šėltinis“, „Sukūrėlis“, „Šermukšnėlė“ ir kt. – reprezentuoja miestą šalyje ir užsienyje, turi gilias kultūrinės veiklos ir kryptingo vaikų užimtumo tradicijas. Neformaliojo vaikų švietimo mokyklų kolektyvai dalyvauja miesto renginiuose, respublikinėse dainų šventėse, sėkmingai pasirodo tautinių šokių festivaliuose bei konkursuose.  Pagal Vaikų ir jaunimo vasaros užimtumo programą, finansuojamą Savivaldybės, organizuojamas neformalusis vaikų švietimas (stovyklos) vasaros metu.  Rezultato pasiekimo vertinimo kriterijai:  Vaikų, lankančių neformaliojo vaikų švietimo mokyklas, dalis nuo bendro mokinių skaičiaus – 32 proc.  Neformaliojo vaikų švietimo teikėjų skaičius – 45.  Vasaros programos dalyvių skaičius – 900 | | | | | | | | |
| **Programos tikslas** | Stiprinti švietimo įstaigų materialinę ir techninę bazę | | | | **Kodas** | | | 05 |
| **Tikslo įgyvendinimo aprašymas.**  Įgyvendinant valstybinę švietimo politiką, būtina sudaryti saugias ir sveikas ugdymosi sąlygas, aprūpinti švietimo įstaigas šiuolaikinėmis mokymo priemonėmis bei sukurti modernią mokymosi aplinką. Tikslas bus pasiektas įgyvendinus nurodytus uždavinius:  *01 uždavinys. Užtikrinti švietimo įstaigų funkcionavimą.*  Siekiant užtikrinti švietimo įstaigų ugdymo aplinkos būklę, atitinkančią higienos normų reikalavimus, numatytos lėšos švietimo įstaigų remonto darbams, kurių finansavimui nepakanka įstaigų biudžetuose numatytų aplinkos lėšų.  Viena iš Švietimo centro funkcijų yra ūkinių paslaugų teikimas. Švietimo centras atlieka inžinerinių tinklų avarijų šalinimo ir remonto darbus miesto švietimo įstaigose.  *02 uždavinys. Tobulinti ir modernizuoti švietimo įstaigų ugdymo aplinką.*  Gerinant švietimo įstaigų higienines sąlygas, reikia atlikti daugumos švietimo įstaigų pastatų atnaujinimo darbus, sutvarkyti teritorijas, įrengti arba atnaujinti mokyklų stadionus. Įgyvendinant Savivaldybės Investicijų programą, kasmet yra atliekami suplanuotų švietimo įstaigų remonto bei renovacijos darbai. 2018 metais numatoma pabaigti įrengti modernią Sporto gimnazijos sporto salę, pradėti elektros ir vamzdynų remonto darbus Gegužių progimnazijoje, atlikti baigiamuosius renovacijos darbus Stasio Šalkauskio gimnazijoje, pabaigti Jovaro sporto aikštyno modernizavimą, įrengiant krepšinio-tinklinio aikštelę, atlikti švietimo įstaigų teritorijų dangų tvarkymo, tvorų įrengimo, vamzdynų ir santechninių mazgų atnaujinimo, elektros instaliacijos remonto darbus.  Panaudojant Europos Sąjungos struktūrinių fondų lėšas numatoma įgyvendinti šiuos projektus:  „Šiaulių Didždvario gimnazijos ir Šiaulių „Juventos“ progimnazijos ugdymo aplinkos modernizavimas“  „Modernizuoti edukacines aplinkas Šiaulių 1-ojoje muzikos mokykloje ir Šiaulių dainavimo mokykloje „Dagilėlis“  „Lopšelio-darželio „Kregždutė“ modernizavimas“.  *03 uždavinys. Modernizuoti ir atnaujinti neformaliojo vaikų švietimo įstaigų mokymo bazę.*  Siekiant tenkinti Šiaulių miesto vaikų ir mokinių saviraiškos poreikius ir gerinti užimtumą po pamokų, būtina neformaliojo vaikų švietimo mokyklas aprūpinti modernia mokymo įranga.  Rezultato pasiekimo vertinimo kriterijai:  Atlikti Sporto gimnazijos sporto salės statybos darbų ir įsigyta sporto įrangos – 100%  Įgyvendintas Jovaro progimnazijos sporto aikštyno modernizavimas – 100%  Įstaigų, kuriose atlikti renovacijos darbai, skaičius – 2  Pašalinta inžinerinių tinklų avarijų švietimo įstaigose – 100 proc.  Įstaigų, kurių teritorijos aptvertos, skaičius – 4. | | | | | | | | |
| **Galimi programos vykdymo ir finansavimo šaltiniai:**  1.Lietuvos Respublikos valstybės biudžeto lėšos (Mokinio krepšelis, Valstybės investicijų programa, tikslinės švietimo programos) (VB);  2. Šiaulių miesto savivaldybės biudžeto ir kitos lėšos (paskolų ir spec. programų) (SB), (PS), (SP);  3. Rėmėjų (privačios) ir kitos lėšos (KT). | | | | | | | | |
| **2015–2024 metų Šiaulių miesto strateginio plėtros plano dalys, susijusios su vykdoma programa:**  1.1.1. Sudaryti sąlygas asmeninei karjerai;  1.1.3. Ugdyti visuomenės sąmoningumą, pilietiškumą, skatinant verslo, švietimo, NVO, kultūros ir mokslo bendradarbiavimą;  3.1.2. Atnaujinti ir plėsti sporto objektų infrastruktūrą mieste;  3.1.5. Didinti švietimo įstaigų pastatų energetinį efektyvumą. | | | | | | | | |
| **Susiję įstatymai ir kiti norminiai teisės aktai:**   1. Lietuvos Respublikos vietos savivaldos įstatymas; 2. Lietuvos Respublikos švietimo įstatymas; 3. Lietuvos Respublikos transporto lengvatų įstatymas; 4. Lietuvos Respublikos neformaliojo suaugusiųjų švietimo ir tęstinio mokymosi įstatymas; 5. Lietuvos Respublikos Vyriausybės 2001 m. birželio 27 d. nutarimas Nr. 785 „Dėl Mokinio krepšelio lėšų apskaičiavimo ir paskirstymo metodikos patvirtinimo (Lietuvos Respublikos Vyriausybės 2017 m. sausio 11 d. nutarimo Nr. 33 aktuali redakcija). 6. Lietuvos Respublikos Seimo 2013 m. rugpjūčio 28 d. nutarimas Nr. 779 „Dėl Valstybinės švietimo 2013 – 2022 metų strategijos“. 7. Šiaulių miesto savivaldybės tarybos 2016 m. rugpjūčio 25 d. sprendimas Nr. T-325 „Dėl 2015–2024 metų Šiaulių miesto strateginio plėtros plano patvirtinimo“. 8. Šiaulių miesto savivaldybės tarybos 2016 m. sausio 25 d. sprendimas Nr. T–12 „Dėl Mokinio krepšelio lėšų formalųjį švietimą papildančio ugdymo programoms finansuoti paskirstymo ir naudojimo tvarkos aprašo patvirtinimo“. 9. Šiaulių miesto savivaldybės tarybos 2016 m. spalio 6 d. sprendimas Nr. T-356 „Dėl Vaikų registravimo ir priėmimo į Šiaulių miesto savivaldybės švietimo įstaigas, vykdančias ikimokyklinio ir (ar) priešmokyklinio ugdymo programas, tvarkos aprašo patvirtinimo“. 10. Šiaulių miesto savivaldybės tarybos 2017 m. vasario 23 d. sprendimas Nr. T-53 „Dėl priėmimo į priešmokyklinio ugdymo grupes tvarkos aprašo patvirtinimo“. 11. Šiaulių miesto savivaldybės tarybos 2017 m. balandžio 20 d. sprendimas Nr. T-101 „Dėl priešmokyklinio ugdymo grupių skaičiaus ir švietimo įstaigose įgyvendinamų priešmokyklinio ugdymo organizavimo modelių 2017-2018 mokslo metais nustatymo“. 12. Šiaulių miesto savivaldybės tarybos 2017 m. spalio 5 d. sprendimas Nr. T-352 „Dėl atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą Šiaulių miesto savivaldybės švietimo įstaigose, nustatymo tvarkos aprašo patvirtinimo“. 13. Šiaulių miesto savivaldybės tarybos 2017 m. birželio 29 d. sprendimas Nr. T-253 „Dėl Šiaulių miesto švietimo įstaigų ir Pedagoginės psichologinės tarnybos mokamų paslaugų įkainių sąrašo patvirtinimo“. 14. Šiaulių miesto savivaldybės tarybos 2015 m. rugpjūčio 27 d. sprendimas Nr. T-234 „Dėl Ikimokyklinio ugdymo programų, kurias įgyvendina Šiaulių miesto nevalstybinės švietimo įstaigos ir laisvieji mokytojai, finansavimo tvarkos aprašo patvirtinimo“ 15. Šiaulių miesto savivaldybės administracijos direktoriaus 2017 m. rugsėjo 26 d. įsakymas Nr. A-1376 „Dėl aplinkos (ūkio) lėšų iš savivaldybės biudžeto apskaičiavimo 2018 metais tvarkos aprašo patvirtinimo“. 16. Šiaulių miesto savivaldybės administracijos direktoriaus 2016 m. rugsėjo 26 d. įsakymas Nr. A-1277 „Dėl ugdymo lėšų, skiriamų iš savivaldybės biudžeto neformaliajam švietimui, apskaičiavimo ir naudojimo tvarkos aprašo patvirtinimo“. 17. Šiaulių miesto savivaldybės administracijos direktoriaus 2017 m. rugsėjo 1 d. įsakymas Nr. A-1231 „Dėl neformaliojo švietimo programų, finansuojamų iš 2018 metų savivaldybės biudžeto, sąrašo patvirtinimo“. 18. Šiaulių miesto savivaldybės tarybos 2016 m. gruodžio 29 d. sprendimas Nr. T-438 „Dėl Šiaulių miesto savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, finansavimo ir atrankos tvarkos aprašo patvirtinimo“. 19. Šiaulių miesto savivaldybės tarybos 2017 m. vasario 10 d. sprendimas Nr. T-19 „Dėl Šiaulių miesto savivaldybės ir Šiaulių miesto teritorijoje veikiančių aukštųjų mokyklų bendradarbiavimo programų finansavimo tvarkos aprašo patvirtinimo“. 20. Šiaulių miesto savivaldybės tarybos 2017 m. rugsėjo 7 d. sprendimas Nr. T-327 „ Dėl Šiaulių miesto aukštųjų mokyklų, profesinio rengimo centro ir verslo įmonių STEAM ir INOSTART programų finansavimo tvarkos aprašo patvirtinimo“. 21. Šiaulių miesto savivaldybės tarybos 2017 m. rugsėjo 7 d. sprendimas Nr. T-328 „Dėl Inžinerijos ir informatikos mokslų krypties studijų Šiaulių mieste paramos skyrimo tvarkos aprašo patvirtinimo“. | | | | | | | | |

1 Priedas

**Švietimo įstaigų sąrašas**

1. Lopšelis-darželis „Auksinis raktelis“, kodas 1905 29538
2. Lopšelis-darželis „Ąžuoliukas“, kodas 1905 25283
3. Lopšelis-darželis „Bangelė“, kodas 1905 25326
4. Lopšelis-darželis „Berželis“, kodas 1905 28817
5. Lopšelis-darželis „Coliukė“, kodas 1905 26047
6. Lopšelis-darželis „Dainelė“, kodas 1905 29157
7. Lopšelis-darželis „Eglutė“, kodas 1905 29919
8. Lopšelis-darželis „Ežerėlis“, kodas 2905 26190
9. Lopšelis-darželis „Gintarėlis“, kodas 1905 28240
10. Lopšelis-darželis „Gluosnis“, kodas 1905 27291
11. Lopšelis-darželis „Klevelis“, kodas 1905 27868
12. Lopšelis-darželis „Kregždutė“, kodas 1905 26385
13. Lopšelis-darželis „Kūlverstukas“, kodas 1905 28393
14. Logopedinis lopšelis-darželis, kodas 1905 28774
15. Lopšelis-darželis „Pasaka“, kodas 2905 27520
16. Lopšelis-darželis „Pupų pėdas“, kodas 1905 28621
17. Sanatorinis lopšelis-darželis „Pušelė“, kodas 1905 25664
18. Lopšelis-darželis „Rugiagėlė“, kodas 1905 29495
19. Lopšelis-darželis „Salduvė“, kodas 1905 26428
20. Lopšelis-darželis „Saulutė“, kodas 1905 25479
21. Lopšelis-darželis „Sigutė“, kodas 1905 25130
22. Lopšelis-darželis „Trys nykštukai“, kodas 1905 30088
23. Lopšelis-darželis „Varpelis“, kodas 1905 26570
24. Lopšelis-darželis „Voveraitė“, kodas 1905 28055
25. Lopšelis-darželis „Žiburėlis“, kodas 1905 26613
26. Lopšelis-darželis „Žibutė“, kodas 2905 25850
27. Lopšelis-darželis „Žilvitis“, kodas 1905 29876
28. Lopšelis-darželis „Žiogelis“, kodas 1905 29723
29. Lopšelis-darželis „Žirniukas“, kodas 1905 27715
30. Centro pradinė mokykla, kodas 1918 18517
31. „Saulės“ pradinė mokykla, kodas 1905 29680
32. Petro Avižonio regos centras, kodas 1905 30120
33. Normundo Valterio jaunimo mokykla, kodas 1954 72272
34. Jovaro progimnazija, kodas 1905 31222
35. „Juventos“ progimnazija, kodas 1905 32139
36. Vinco Kudirkos progimnazija, kodas 2905 30840
37. Lopšelis-darželis „Drugelis“, kodas 1905 27487
38. Medelyno progimnazija, kodas 1905 31037
39. Ragainės progimnazija, kodas 1905 31756
40. Rėkyvos progimnazija, kodas 1905 30316
41. „Romuvos“ progimnazija, kodas 300 137692
42. Salduvės progimnazija, kodas 1905 31560
43. „Sandoros“ progimnazija, kodas 1952 20727
44. Zoknių progimnazija, kodas 1905 33045
45. „Rasos“ progimnazija, kodas 1905 32096
46. Dainų progimnazija, kodas 1905 32477
47. Gegužių progimnazija, kodas 1905 32281
48. Gytarių progimnazija, kodas 1918 19195
49. „Santarvės“ gimnazija, kodas 2905 31180
50. Specialiojo ugdymo centras, kodas 1905 28589
51. Suaugusiųjų mokykla, kodas 1905 27334
52. Sporto gimnazija, kodas 1918 26574
53. Didždvario gimnazija, kodas 1905 31375
54. Juliaus Janonio gimnazija, kodas 1905 30654
55. Lieporių gimnazija, kodas 1905 32324
56. „Romuvos“ gimnazija, kodas 300 137653
57. „Saulėtekio“ gimnazija, kodas 2905 32510
58. Simono Daukanto gimnazija, kodas 1905 41864
59. Stasio Šalkauskio gimnazija, kodas 1905 31418
60. „Dagilėlio“ dainavimo mokykla, kodas 1952 21067
61. Dailės mokykla, kodas 1905 41483
62. Šiaulių „Ringuvos“ specialioji mokykla, kodas 190983779
63. Jaunųjų gamtininkų centras, kodas 1905 39984
64. Jaunųjų technikų centras, kodas 1905 39799
65. Jaunųjų turistų centras, kodas 1905 40196
66. Moksleivių namai, kodas 1905 30992
67. 1-oji muzikos mokykla, kodas 1905 41145
68. Dainų muzikos mokykla, kodas 1918 19380
69. Pedagoginė-psichologinė tarnyba, kodas 1954 71366
70. Švietimo centras, kodas 3000 56938
71. Viešoji įstaiga Šiaulių universiteto gimnazija, kodas 1954 73755
72. Viešoji įstaiga „Smalsieji pabiručiai“, kodas 145842897
73. Šiaulių logopedinė mokykla, kodas 190983811
74. Šiaulių sanatorinė mokykla, kodas 190983964
75. Viešoji įstaiga „Garso servisas“, kodas 166920363
76. Viešoji įstaiga „Mažieji šnekoriai“, kodas 302659696
77. Viešoji įstaiga „Mūsų draugas“, kodas 300518088
78. Viešoji įstaiga Šiaulių jėzuitų mokykla, kodas 304216386
79. Viešoji įstaiga Šiaulių Valdorfo darželio-mokyklos bendruomenė, kodas 303358692
80. Viešoji įstaiga „Mūsų kiemelis“, kodas 304080801